Dezinsekcija stambenih i poslovnih prostora - Dezinsekcija Eko Efekt Global\nDezinsekcija - Ekološki sa garancijom\nZa više od 5 godina bavljenja dezinsekcijom, ekipe preduzeća za dezinsekciju deratizaciju i čišćenje Eko Efekt Global doo-a prkupile su iskustvo u uništavanju insekata i glodara i mogu se pohvaliti stotinama zadovoljnih klijenata, kako među fizičkim, tako i među pravnim licima na teritoriji Beograda, Novog Sada i cele Vojvodine. Za uspešnu dezinsekciju koristimo najnovija dostignuća nauke i tehnologije kojima je razvijeno puno novih proizvoda i preparata za dezinsekciju i unapređena efikasnost mera dezinsekcije i deratizacije.\nKada postoji problem sa štetočinama ili kada se preventivno želi zaštititi dom ili poslovni prostor od neke ili svih vrsta štetočina, primenjuje se naučno zasnovan pristup za identifikaciju korena problema. Nakon identifikacije sprovedi se rešenje osmišljeno specijalno za vaš dom ili poslovni prostor.\nTokom svake posete, ekipa za dezinsekciju Eko Efekt Global će koristiti specifičnu metodu O.D.N da proceni, sprovede i nadgleda efikasnost i uspešnost sprovedenih mera dezinsekcije\nOTKRIVANJE – detekcija i identifikacija problema\nAko ste videli dokaze o štetočinam ili želite pomoć u zaštiti svog doma od neželjenih insekata, ekipa Eko Efekt Global će doći i detaljno pregledati sve prostorije. Možete očekivati da prvi pregled traje od 10-15 minuta do pola sata, za redovne posete 20 do 30 minuta. Na kraju pregleda, vođa ekipe za dezinsekciju će napraviti predlog rešenja problema i ponuditi odgovarajuće metode dezinsekcije.\nDEZINSEKCIJA – uništavanje ili odbijanje insekata\nNakon prihvatanja plana i mera dezinsekcije predložene od strane ekipe Eko Efekt Global, pristupa se izvršenju plana dezinsekcije korišćenjem isključivo organskih ekološki prihvatljivih sredstava u odgovarajućoj meri i na odgovarajući način. Dezinsekcija se može raditi prskanjem ili gelovima, a odabir načina i sredstava se radi na osnovu vrste insekata i ozbiljnosti problema.\nDezinsekcija može, u zavisnosti od površina i pristupačnosti, trajati od 10-ak minuta do sat vremena, ali je obično i kraća.\nNADGLEDANJE – nadzor nad izvršenom dezinsekcijom\nŠtetočine ne dolaze samo jednom godišnje, u to smo se svi bar jednom uverili. Ekipe za dezinsekciju i deratizaciju Eko Efekt Global su uvek spremne da na poziv ili po već utvrđenom rasporedu nastave posao dezinsekcije uništavajući novo pridošle ili sprečavajući uvećanje broja postojećih insekata do potpunog istrebljenja.\nCena sertifikovane dezinsekcje i deratizacije u Beogradu,Novom Sadu,Vojvodini i ostalim mestima u Srbiji sa garancijom i izvodjenjem od strane licenciranog radnog osoblja je:\ndo 20m2=po dogovoru sa vlasnikom/zakupcem.\n20m2-40m2=po dogovoru sa vlasnikom/zakupcem.\n40m2-60m2=po dogovoru sa vlasnikom/zakupcem.\n60m2-80m2=po dogovoru sa vlasnikom/zakupcem.\n80m2-100m2=po dogovoru sa vlasnikom/zakupcem.\nPreko 100m kvadratnih-po dogovoru sa vlasnikom/zakupcem.\nZa pravna lica: pekare, restorane, hotele i ostalo, cene dezinsekcije su usko zavisne od lokacije,nameni lokala(proizvodnja hrane ili ne proizvodi hranu)... Izdajemo potvrde i sva neophodna dokumenta, u skladu sa sanitarnim propisima i inspekcijskim nadzorom.\nZa pravna i fizička lica dezinsekcija za krvoločne insekte poput mačijih i psećih buva i krevetnih stenica i krpelja se određuje dogovorom i zavisi od puno faktora na terenu.\nVećina ne edukovanih Klijenata prvo pita za cenu ali ne i za GARANCIJU.\nNakon ne tržišnih niskih cena koju dobiju od divljih ne licenciranih službi nakon par dana dolazi opet do novih ujeda i saznanja da su pozvali apsolutne amatere i ne licencirano radno osoblje bez ikakvog radnog iskustva u želji za brzom zaradom od Klijenata koji ništa ne sumnjaju čitajući divlje oglase i divlje sajtove "o regulaciji buva,stenica i krpelja za vrlo malo para".\nKod dezinsekcija buva od mačaka,pasa,zatim krevetnih vrlo podmuklih i rezistentnih krevetnih stenica(mada mogu biti bilo gde van kreveta) se od strane Klijenata pri prvom pozivanju sve gleda u okviru"najjeftinije cene".\nCena regulacije stenica i buva je višečasovni neretko i celodnevni projekat koji mora da Vam radi lice sa višegodišnjim i višedecenijskim iskustvom biološke,sanitarne ili medicinske struke neretko u sinhronizaciji svih tri timova.\nPostupak regulacije buva nije "tretman u trajanju od 5 minuta" gde Vam ulazi lice bez ikakvog iskustva ali sa "najnižom cenom" već postupak od više sati koji podrazumeva ne samo prskanje već i pakovanje stvari u ddd kesama,detaljnu pripremu stana,sortiranje zahvaćenih stvari i pomeranje kompletnog inventara,detaljne konsultacije sa ddd tehnolozima koji znaju šta rade i stoje kompletnom dokumentacijom na svoj radni učinak.Kod stenica,buva i krpelja jedna jedinka insekta da preživi i da imate nove ujede ništa niste uradili bespotrebno ste novac dali.Ili je 100% završeno ili ništa nije završeno.\nDezinsekcija buva od pasa i mačaka i krevetnih stenica se vrlo neozbiljno shvata na prostorima bivših yu republika uključujući i Srbiju gde totalno ne edukovani Klijenti pretpostavljaju da je naći "bilo koga na internetu ko to radi" i da će taj"koga su našli sa najeftinijim cenama rešiti problem".\nNakon 24 sata po prskanju amatera i korišćenim nepoznatih kancerogenih i opasnih nedokumentovanih preparata pozivanjem"najeftinije službe" dolazi se do gorkog zaključka da je Klijent platio nešto što uopšte u praksi nema učinka.\nNakon saznanja da su bili subjekat ddd prevaranata"sa najnižim cenama" i novih ujeda i daljih komplikacija i alergija od ujeda koji neretko vode i poseti privatnog dermatologa i kupovini skupih medikamenata u lečenju kože od ujeda buva i stenica,a neretko i izbacivanjem skupih kreveta,ormana,stolova i stolica a kod težih slučajeva i razmišljanje o prodaji stana i permanentnom iseljenju,rezignirani Klijent polako ali sigurno shvataju šta je 100% uspešna dezinsekcija krevetnih stenica i buva i zašto se ne može raditi od strane bilo koga ili od strane "firmi sa najnižom cenom" koje u praksi nisu nikakve firme ili ddd tehnolozi već klasični Internet DDD prevaranti nakon ogromnog odlaska kvalifikovane radne snage iz Srbije u platežne EU države.\nTo što je ostalo od kvalifikovane i odgovorne ddd radne snage se može na prstima nabrojati čak i za grad Beograd u 2020 oj godini govoreći iz iskustva i brojem prevarenih Klijenata koji nas zovu u prethodnih 12 meseci.\nDezinsekcija za fizička lica: podrumi, garaže, tavani 50% popusta na ukupnu cenu u odnosu na cenu životnog prostora.\nDezinsekcija za leteće insekte, moljce,smrdibube,komarce,muve,smrdljive "martine",leteće mrave,leteće azijske bubamare i slično se utvrdjuje nakon detaljno telefonskog poziva sa službom komercijale.Na cenu utiče okolina broj drveća,visina drveća ne samo životni prostor.Većina moljaca,smrdibuba,muva i komaraca dolazi sa drveća u okolini.\nCena deratizacija pacova,miševa i puhova u Beogradu,Novom Sadu,Vojvodini i ostalim mestima u Srbiji se odredjuje po dogovoru.Izvršenja se rade od strane licenciranog,edukovanog radnog osoblja.\nDezinsekcija za ose za pravna i fizička lica se utvrduje po detaljnom opisu vlasnika ili zakupca objekta i zavisna je od broja matica-gnezda,visini gnezda,lokaciji gde se gnezdo osa nalazi na tavanu,terasi,mehanizmu roletni,zemlji,rupici u fasadi,da li se gnezdo vidi ili se ne vidi.\nAko se gnezdo ne vidi u velikom broju slučajeva na cenu utiče i dalji fasadni i gradjevinski radovi kako bi se došlo do gnezda osa.Kod gnezda osa koje su dostupne se izdaje garantni list i gotovinski račun shodno Zakonu o Sanitarnom Nadzoru R.Srbije član.1-član.41.\nCena sertifikovane dezinsekcije i regulacije za smrtonosne i vrlo podmukle stršljene u Beogradu,Novom Sadu,Vojvodini i Srbiji i za pravna i za fizička lica je direktno zavisna zavisno od broja matica-gnezda,vrsti gnezda,veličine gnezda da li je gnezdo stršljena veličine šake,fudbalske lopte,većeg ili manjeg bojlera.\nCena podrazumeva angažovanje licenciranih ddd tehnologa i sanitarnih inženjera u saradnji sa biolozima koji će doći i otkloniti gnezdo stršljena sa izdavanjem garantnog lista i preprskavanjem celog tavana,terase i fasade nakon odnošenja gnezda preparatima produženog dejstva kako novi roj stršljena ili osa ne bi kasnije opet formirao gnezdo na istom mestu.\nZaštita od golubova se radi u tri faze: 1.dezinfekcija 2.cišćenje izmeta, postavljanje specijane žice na određeno ili neodredjeno vreme. Cena zaštite od golubova se određuje dogovorom i zavisna je od pregleda.\nČišćenje tavana od golubova i golubovog izmeta se radi u više faza.Cena ovakvih projekata se ne može reći telefonom jer se radi o vrlo senzibilnoj vrsti usluga gde se cena isključivo odredjuje po dolasku i izvršenom pregledu.\nČišćenje tavana od golubova podrazumeva tri nerazdvojene hronološki i biološki povezane faze:\nPredfaza:Obavezan vizuelni pregled na licu mesta od strane naših biologa i tehnologa.U odredjenom broju slučajeva nakon ddd tretmana i čišćenja kod nedostupnih mesta na krovovima zgrada i kuća gde golubovi ulaze potrebno je angažovanje sertifikovanih podizvodjača alpinista i biologa sa sertifikatom za rad na užetu i visinskim radovima.\nFaza 1:Specijalistički hemijsko anti septik i anti insekticid program gde dolazi do razgradnje svih virusa,bakterija od izmeta golubova,parazita od golubova u vidu ptičijih krvoločnih vaši,krpelja,stenica,buva i svega onoga što golubovi pokupe jedući hranu vani na svim kontaminiranim površinama pre povratka na tavanu.\nNeretko tavani zahvaćeni golubovima i golubovim izmetom su subjekat enormno brze reprodukcije bubašvaba koje osete izmet golubova i putem kanalizacije i ventilacije dodju u kontakt sa omiljenom hranom nakon čega silaze stanarima i ulaze u električne aparate u kuhinji i krevetima i ormanima.\nČićenje tavana od golubova ne samo u Beogradu već i svakom ostalom mestu u Srbiji se od strane stanara zapostavlja više godina čak i decenija dok za to vreme se daje bespotreban novac na dezinsekciji bubašvaba i bubarusa koji nastavljaju dalje da se hrane izmetom golubova i crkotinama uginutih golubova na tavana nakon par nedelja po izvršenoj dezinsekciji.\nFaza 2:Detaljno čićenje izmeta golubova,uočenih bubašvaba,sortiranje nepotrebnih stvari zahvaćenim izmetom poput šuta,drveta,metala,papira.Neorganski otpad u vidu drveta,papira,stakla,metala i plastike se nosi na predvidjenim deponijama i recikažnim centrima.\nOrganski otpad i crkotine golubova koje uvek dolaze da umru na tavanu prirodnom smrću nikada na zemlji se sortira u namenskim ddd kesama i ddd ambalaži i ukopava u zemlji na placevima predvidjenim i odobrenim za takvu vrstu stacioniranja otpadnog ptičijeg izmeta punog bakterija i smrtonosnih virusa u kontaktu sa čovekom.\nFaza 3:Detaljno zatvaranje tavana i terasa putem sertifikovnih ddd mreža ili iglica.U nekim slučajevima kod tavana je potrebna i dalja popravka fasade,crepa,krova u saradnji sa licenciranim podizvodjačima fasaderima i gradjevinskim firmama.\nKako se formira cena čićenja tavana i terasa od nastalih golubova i izmeta golubova?\nAmaterske i neprofesionalne prevarantske "službe" će Vam reći cenu telefonom bez pregleda i po dolasku povećati cenu za 300% ako ne i 500%.Vi ćete tu cenu odbiti jer su Vam rekli na telefonu jednu cenu a po dolasku se cena više puta uvećava.\nPošto ste odbili cenu bićete primorani da platite troškove dolaska i puta koji neretko kod ogromnog broja šarlatanskih i prevarantskih službi budu čak i 10 hiljada dinara bez ikakvog rada.\nČišćenje tavana od golubova i izmeta golubova je jedna vrsta vrlo nezahvalnog i bezobraznog posla gde je vrlo teško naći dostupno radno osoblje za takvu vrstu usluga u 2020 oj godini jer se radi u totalno po život opasnoj kontaminiranoj sredini sa obavezom nošenja full zaštitne htz i ddd opreme prema ISO 9001 standardu celog radnog dana kako se ne bi pojavile zdravstvene smetnje u smislu kontaminacije koksaki virusom,konjuvitisom očiju i odlaskom kod toksikologa i daljim lečenjem od bakterija i virusa koje golubovi ostavljaju za sobom.\nZbog toga je ostao vrlo mali broj pravih i profesionalnih službi ne samo u Beogradu već na nivou cele Srbije koji to pristaju da rade ali da urade posao i projekat od početka do kraja ne na pola posla.\nU većini slučajeva pozivanjem "službi" sa najnižom cenom dolazi se do konstatacije da se radi o apsolutnim amaterima,prevarantima i šarlatanima gde sve lepo zvuči na telefonu i pri dolasku ali kada se krene sa radom nigde majstora.Krene se nekih 10-20% posla i tu se stane ali se naplati kao da je uradjeno 100% i više ne vidite ni majstora ni čistača.\nPrava i profesionalna služba u čišćenju tavana i terasa od golubova i izmeta golubova stoga nikada ne može reći cenu dok ne vidi šta je subjekat posla na licu mesta.Prevarantska služba koja nije nikakva služba kaže cenu i po dolasku se cena uvećava nekoliko puta jer znaju da takvu vrstu poslova rade svega par pravih i registrovanih službi u Beogradu ako ne i na nivou cele Srbije a broj kontaminiranih tavana i terasa od golubova se svakim danom uvećava na nivou od par hiljada tavana samo na nivou Beograda svakog meseca.\nČišćenje stanova, garaza, tavana, poslovnih prostora, kancelarija i ostalog. Cena čišćenja se određuje dogovorom i slanjem fotografija na email u ili viberu na telefon komercijale 064-101-76-87\nNa teritoriji grada Beograda i Novog Sada uži centar grada dolazak je u većini slučajeva besplatan.\nVan Beograda i Novog Sada cena dolaska se tarifira po dogovoru i detaljnim konsultacijama.\nGARANCIJA na dezinsekciju\nPreduzeće Eko Efekt Global je u prilici da svakom klijentu, bilo da se radi o fizičkom ili pravnom licu, obezbedi pisanu garanciju kojom se obavezuje da svaki naknadni dolazak usled ponovne pojave iste vrste insekata u okviru perioda garancije ne naplati, kao ni sredstva koja su neophodna za uspešnu dezinsekciju.


Pošalji komentar - "NOVOSTI" SAZNAJU: Predsednik Vučić sazvao konsultacije o Zakonu o vodama, traži mišljenje pravnika | Novosti.rs\n"NOVOSTI" SAZNAJU: Predsednik Vučić sazvao konsultacije o Zakonu o vodama, traži mišljenje pravnika\n16. 07. 2021. u 13:43\nPREDSEDNIK Srbije Aleksandar Vučić nije još potpisao Zakon o vodama, a tokom popodneva, zajedno sa pravnim stručnjacima odlučiće o narednim koracima, saznaju "Novosti".\nNe samo ustav, postoji i dunavska konvencija.\n( 213 ) ( 1 )Odgovori\nU Srbiji se vodi racuna o zastiti zivotne sredine tako da ako je Zakon u skladu sa Ustavom Vucic ce potposati, u suprotnom nece.\n( 0 ) ( 175 )Odgovori\nTreba sazvati kosultacije sazvati stručne ljude, da se donese zakon o Mozgu.Ukinuti sva ministarstva, skupštinu, agencije i ostale trutove, koji ničemu ne služe. Napraviti ekipu profesore, fakulteta naučnike , da izrade dugoročni plan iz svih oblasti, za izlazak države iz ovog ludila.\n( 1 ) ( 182 )Odgovori\nPa ko ovde godinama krši Ustav? Gde je tužilaštvo i ostale nadležne institucije?\nZaštita životne sredine treba da bude zadatak svih nas.\nPoštovanje Ustava je ono za šta se predsednik zalaže, a isto tako se bori za zaštitu životne sredine.\nMoramo uložiti sve napore da zaštitimo životnu sredinu.\n( 174 ) ( 0 )Odgovori\nOvo je veoma osetljiva oblast zakonodavstva i zato se mora voditi racuna o svakoj reci u zakonu.\n( 128 ) ( 0 )Odgovori\nNiko ne sme da proda nijedan izvor jer taj izvor život znači našem narodu.\nAleksandar Vučić Zakon o vodama vode vode u Srbiji


101A: Dalekoistočna alternativa u Nišu - Feedback\nFoto: Ana Petrović (Balkanrock)\n101A iz Tokija u Feedback-u, 27.10.2016.\nAko ne računamo Nišville, jazz festival koji tokom četiri letnja dana privlači muzičku internacionalu, 27. 10. 2016. bio je jedinstvena prilika u našem gradu da se uživo čuje neki japanski bend. 101A (Tokio), koji su po drugi put na balkanskoj turneji, rešili su da ovoga puta posete i Niš. Sudeći po njihovom raspоloženju, reklo bi se da im se južna prestonica veoma dopala, što je možda delom zasluga njihovog ovdašnjeg PR tima i osoblja Feedback-a koji su se maksimalno potrudili da ulepšaju boravak dalekoistočnim alternativcima, ali i da sama svirka tehnički prođe u savršenom redu.\nČlanovi 101A vizuelno se u potpunosti uklapaju u klasičnu reprezentaciju japanske hi-tech omladinske mode, pa se njihov outfit zasnivao na mešavini prozapadnjačkog, MTV-jevskog ’’darkerizma“ i prepoznatljive „anima“ erotične ljupkosti – crnilo sa urbanim printovima, stilizovane, razbarušene frizure, čipka, fensi cipelice… Tačnije, furaju dresscode tipičan za masovnoprodukcijske predstave o urbanom odmetništvu.\nMožda ničeg egzotičnog nema u takvoj vrsti prepoznatljivosti koja je, na neki način uniformisanost i kliše. Neposredno pre svirke, preslušavajući njihove stvari i gledajući nastupe, činilo mi se da se ne izdvajaju iz mora evropske i američke new age alternative čak ni u muzičkom smislu. Ipak, isto tako mi se činilo da možda ’’ima tu nešto.“ Ono što je nama svakodnevica u paradigmi balkanskog, evropskog i uopšte, zapadnjačkog andergraunda, svakako za Daleki Istok predstavlja neku vrstu egzotike. A možda je i iluzorno uopšte raspravljati o takvim stvarima kada je u pitanju rokenrol jer naročito danas, sve moguće razlike se maksimalno poništavaju. S druge strane, suštinu savremene alternativne muzike kao po nekom propisu predstavlja žanrovska neuhvatljivost koja se ogleda u miksanju svega i svačega. Kada vidim opis muzičkog stila nekog benda ispisan u u više od dva reda sa nizanjem terminologije, odmah znam da je to samo još jedna od varijanti neurotično harmonizovane buke.\nOno što me je možda najviše ’’kupilo’’ za odlazak na svirku 101A nisu njihove autorske stvari već obrada Nirvanine Heart shaped box. Ipak, kada su me ljudi pitali da li vredi dati 400 dinara na dan koncerta za ’’neke tamo Japance’’ rekla sam da je u svakom slučaju zanimljivo da se vidi i čuje jer, bez obzira što nisu izmislili ’’toplu vodu’’ evidentno je da dobro sviraju, a i cena karte realno nije bila velika kada se uzme u obzir da je bend ’’zapucao’’ preko sedam brda i sedam mora da bi se ponovo obreo na Blakanu. Verovatno me je, zapravo, podsvesno privuklo između ostalog i to da otkrijem motiv njihovog interesovanja za naše prostore.\nNi u kom smislu nisam bila izneverenih očekivanja na svirci. Elektronski efekti u stilu Massive Attacka-a, neurotičnost Nirvane, žestina QOTSA, energični industrijalizam umekšan ženskim vokalom skladno su povezani i prezentovani, a ako su po nečemu 101A tipični Japanci onda je to svakako preciznost izvođenja. Što se emocionalnosti tiče, čini mi se da je pevačica i gitaristkinja najviše doprinela da njihov nastup isijava toplinom. U početku je njen glas bio poprilično utišan ali iz pesme u pesmu situacija se popravljala. Zanimljiva činjenica je da nijedan član benda ne vlada engleskim jezikom baš najbolje, što me je začudilo zbog već pomenutih muzičkih uticaja na njihovo stvaralaštvo koje ima angloameričke korene. Stoga, tu egzotičnost koju sam očekivala dobila sam kroz lirikse na njihovom maternjem jeziku i uverila se da zaista jeste jedan od najmelodičnijih na svetu, čak i kada se probija kroz visoke frekevencije i haotične šumove. Atrakaciju večeri svakako je predstavljala obrada pesme Daire našeg legendarnog Smaka, sa sve tekstom na srpskom. Verujem da je to jedna od najneobičnijih obrada ovog jugosloveskog rokenrol klasika, jedan izistinski slobodan ’’prevod’’. Nisam baš razabrala da li je tekst u potunosti skinut, jer mi je vokal delovao kao da odzvanja ”negde iz daleekaaa”. Šteta što masa nije odreagovala jednim horskim pevanjem, jer verujem da je ovu pesmu skoro svako od prisutnih znao napamet. Ili možda grešim.\nOdziv publike je bio baš onako „taman’’ kad se uzme u obzir veličina prostora, radni dan i sama specifičnost iventa. Zapazila sam znatnu medijsku propraćenost, pa bih rekla da su trećinu posetilaca činili novinari, fotografi i snimatelji. Prvi redovi su bili skoro sve vreme prazni, pa ovaj bend nije osetio vajb kluba u punom sjaju. Možda je uzrok tome baš kamerman koji se „nacrtao“ direktno ispred bine nekih par metara, pa verovatno ljudi iz tog razloga nisu želeli da mu se puno ’’motaju’’ ispred. Čini mi se da je tek pošto se svirka završila shvatio da je stepenište mnogo bolja pozicija za snimanje.\nNa kraju ne znam kako da definišem celokupan filing o nastupu 101A. Barem meni nisu izazvali ono nekontrolisano vibriranje svih telesnih čestica, više su me držali u stanju napetosti između statične kontemplacije i lelujavog drmusanja.\nU svakom slučaju, znam da dugo u kalendaru nisam zabeležila prijatniji četvrtak.\nTags: 101A, alternative, balkan tour, japan\nNext PostUtonuh u ton…(Kanda Kodža i Nebojša unplugged)


Back to school: when mademoiselle S. was schoolgirl 🎓❤ - Mademoiselle S. ❤\nHome / school / Back to school: when mademoiselle S. was schoolgirl 🎓❤\nMogla bih da sročim bolje sledeću rečenicu ali ja sam neko ko na svom blogu voli da govori istinu, pa samim tim ću reći da je škola za mene bila gorko-slatko iskustvo. No ovoga puta se neću fokusirati na osnovnu već na srednju školu. U srednju školu krenula sam...pa praktično iz bloničkog kreveta, svoje lečenje završila sam 6. Aprila 2009. godine a u školu sam krenula 1. Septembra, za mene lično škola posebno srednja, nije bila iskustvo koje bih ikada rado ponovila. Zbog prirode bolesti i lošeg imuniteta svaki virus me je kačio (samo što je kod mene prehlada sinusa uvek postajala upala pluća, jer leukemija ruši imunitet samim tim sve je tri puta gore i sve što traje nedelju dana kod zdrave dece, kod mene je trajalo tri nedelje minimum) jako često sam odsustvovala iz škole (i po dva meseca). Kada toliko dugo odsustvuješ ljudi počnu da zaboravljaju ko si po liku, znaju da si ona što je večito odsutna. Moj start je bio loš, nisam umela da se konektujem sa ljudima, praktično sam došla iz izolovanosti i mada to čudno zvuči, zaboraviš kako funkcioniše normalan svet. Očekuješ da će svi razumeti to što ti nisi toliko tu i što kada se vratiš nemaš predstavu o tome šta se proteklih nedelja dešavalo. Međutim to nije bio moj slučaj, ljudi nisu svesni situacije u kojoj si, ja to sada kapiram u poptunosti ja ne bih bila svesna toga da nisam sama bila bolesna, i da nekog nema toliko mislila bih da blefira sa odsustvom, ali ukoliko imate takve ljude u okolini pokušajte da ne osuđujete pre no što zaista ne saznate razlog.\nJa na početku srednje škole, crvena kosa je perika koju sam nosila\nzbog tadašnjeg gubitka kose od posledica hemoterapije\nMoj prvi savet je nešto što je bilo moj veliki problem, naime teško sam sticala prijatelje (ovo vam savetujem ukoliko idete u školu još uvek, učite na mojim greškama) ključ je moja prirodna distanciranost, ja sam bila tip koji se nije trudio za ocene, moja baka je bila spremna da me pošalje na privatni fakultet (da se ne bih mnogo stresirala, jer stres je takođe pokretač vraćanja bolesti), što se na kraju i desilo evo mene četvrta godina na pravnom privatnom, samim tim nisam mnogo pokazivala da mi je stalo do ocena, bukvalno mi je bilo bitno samo da nije najniže.\nMoj savet vam je, i da vam nije stalo (kao što sam ja hladna po pitanju svega u životu i uvek delujem da mi nije stalo) ljudi moraju da vide da vama to nešto barem malo znači (ne da plačete nikako, ali da vam je drago ili žao). Međutim pod ovim ne mislim da se nervirate i stresirate, to je apsolutno ne, mene je stres zbog ocena odveo na lečenje od osam meseci (to je bilo u osnovnoj) i verujte mi kao neko ko se lečio i izlečio od leukemije nije vredno stresiranja. Škola je deo života prođe brže nego što očekujete, fokusirajte se na dobro provedeno vreme pre nego na nerviranje zbog ocena, ali kada treba borite se za veću ocenu.\nJa u drugoj godini srednje škole sa isfeniranom kosom tada je već počela da raste :)\nOno što je takođe bilo karakteristično za mene tada (a i sada je) moja priodna čudnost, ja sam tip osobe koja varira između modernog i tradicionalnog, urbanog i klasičnog....često kažem da sam osoba na ivici svega. Preporuka za seriju koja je meni kao čudnom detetu pomogla i ako ste teen obavezno pogledajte je Glee. Glee je bila serija o baš toj čudnoj deci koja uz pomoć muzike uče da prevazilaze svoje probleme, mnogo mi je pomogla da se osećam bolje u vezi sebe. Glee je serija koja se nije bavila popularnim tinejdžerima, nije se bavila bogatim tinejdžerima već običnim klincima kao što je većina vas koja me čita sada. Onog momenta kada sam prestala Gossip girl da gledam ako uzora i počela Glee počela sam bolje da se osećam u vezi sebe, uz to imaju sjajne obrade što popularnih što starih pesama. Kada pričamo o serijama koje sam gledala još jedna jako draga bila je One tree hill, i nju sam jako volela baš zato što se bavila običnim tinejdžerima (mada ja njih do dan danas doživljavam npr. kao mene sada sa dvadeset dve godine, možda i starije, jer nekako su mi uvek bili previše „zreli“ naspram mene) i lepo je što ih sve vezuje košarka, tako da i to preporučujem da pogledate, posebno sam se nalazila u liku Pjeton. Pored toga gledala sam i Vampirske dnevnike (u vreme kada su bili dobra serija), i seks i grad koji mada nije bio prikladan mom uzrastu bio je nešto što sam jako jako volela i dan danas obožavam.\nJa u trećoj godini srednje škole\nSamim tim moj drugi savet vam je da gledate malo realističnije, znam da većina devojčica gleda Gossip girl i „tripuje“ da može da bude Bler, Serena... morate da shvatite da smo svi mi daleko od toga i da izvučete najbolje od realnosti koju imate, dobar film koji može da vam da lekciju o tome da svaki dan najbolje iskoristie od onog što imate je „Društvo mrtvih pesnika“ koji jaako žalim što nisam gledala kao školarac ali me je jednako inspirisao kao studenta, „carpe diem“ kao moto je nešto što ću ceo život ponavljati sebi, neka vas ne plaš malo ozbiljnija temtika moje srednja sestra je imala nepunih 15 kada je gledala i obožava ga.\nJoš jedan savet koji imam za vas je ono što ja smatram da sam radila dobro a to je da ne padate pod uticaj većine. Dakle kada sam ja išla u srednju izlasci su bili popularni, skoro su svi bili petkom po klubovima- ja nisam i kada sam mogla nisam za mene je klub, štikle i to da bih mogla da vidim devojke koje viđam trezne preko dana u pijanom stanju bilo grozno nikada nisam izašla i ne kajem se zbog toga, danas izgledam mlađe nego mnoge moje vršnjakinje jer nemam opijenost noćnog života. Ako vi lično želite da izađete to je ok idite- to što ja ne volim ne znači da svi ne treba da vole, ali ono što želim da vam kažem je da ne radite ono što vi lično ne želite, samo zato što to celo društvo radi.\nja na kraju četvrte godine srednje škole: )\nNa ovo se nadovezuje sledeći savet za vas a to je da je opijanje bljak. Ja sam (može se reći) feministkinja i ne generalizujem-muškarac može a žena ne može, ali činjenica je da fizički muškarac može više da popije i da on i kada je pijan bolje ponosi piće nego devojke, ne posotoji ružniji prizor od pijane devojke ja sam imala jendo jedino pijanstvo (i to je bio više pokušaj) sa 19. godina (kada sam krenula da polažem prijemne) u Beogradu (mogla bih story time o tome da napravim) gde sam popila par flaša piva i bilo je odvratno ceo sledeći dan mi je glava pucala gde sam ja stala i pitala se „pa šta devojke vide u pijančenju?“ to je ujedno bio i moj poslednji alkohol do dana današnjeg. Dakle ne opijajte se, grozno je za vas a i izgleda grozno sa strane, plus u srednjoj ste još uvek deca posotji razlog što je starosna granica 18 godina.\nJoš jedan, malo kliše savet je-učite, učite jer je daleko lakše finansijski kada ne morate da plaćate 2000 eura godišnje, a za one koji su pak voljni da plaćaju-slobodno ne dozvolite da vam iko sudi gde će te i šta želite da studirate, faks je faks bitno je da je akreditovan, onaj koji vam kaže da ne mora da se uči ništa na privatnom ne govori istinu, mora ne koliko na državnom ali mora i tu nešto, mesec dana nisam se odmarala kao čovek jer spremam ispite, dakle zahteva trud ali ruku na srce jeste lakše.\nJoš jedan od saveta koji imam je da imate na umu da je sve prolazno i da „muke“ koje mučite sa školom će proći. Izvucite najbolje ali ne budite ne realni, ja nisam imala dečka u srednjoj (moja baka je rekla štikle i momci kad uzmeš diplomu) ali ukoliko ga imate ne pravite sebi ne realistične slike u glavi 85% su šanse da to nije čovek vašeg života, ne bacajte previše para ma matruske haljine (kupite lepu haljinu ali ne preterujte sa dizanjem mature u nebesa) nije bal iz Prepeljuge već obična proslava, uživajte ali butide svesni da za 2-3 godine neće imati neki veliki značaj moja meni npr ne znači mnogo sada.\nSlika sa moje mature, (ne nemam sijamsku bliznakinju) rađena sa mirror efektom :)\nI moj finalni savet vam je- ostanite svoji. Ne dozvolite ni jednom trendu, ni jednoj osobi, ni jednom kultu da vas povuče. Neka se čude bitno je da ne izgubite sebe, sva ta prijateljstva će se gore-dole razići (neka će i ostati ali ne u toj meri kao što vam sada deluje) za manje od godinu dana po završetku škole, ali vi ostajete da živite sami sa sobom ceo život, i ukoliko izgubite ono što zaista jeste onda nemate ništa.❤\ni ja u danas kada je škola iza mene\n, slikano pre par meseci kada sam završila ispit (zato delujem zbunjeno) ❤\nSrećan početak školske godine 😊.\nIsidora Đolović 01. септембар 2016. 16:00\nIskren, mudar, svaka stavka je potpuno tačna i mislim da je ovo iskustvo koje si podelila veoma korisno za mlade kojima tek predstoji upuštanje u istu "avanturu".\nDanašnje generacije nisu kao moja, ali pojedini klišei su ostali isti.\nŠkolu nisam volela sa aspekta "socijalizacije", osnovnu baš nimalo, srednju tu i tamo. Nisam bila među popularnom decom, jer su moji roditelji bili intelektualci slabog finansijskog stanja, vrednosti kojima su me naučili bile su drugačije, tako da sam uvek "odudarala". Bila sam "čudak" i buntovnik, furala svoj fazon. U Gimnaziji sam bila "mala rokerka", "klošarka", učila sam ono što me zanimalo, imala svoj krug (pravih!) prijatelja, ali ni kriva ni dužna bila stalna meta "faca" i njihovih uvreda.\nTada me to bolelo i kod kuće sam plakala, bežala sa časova, bila veoma iskompleksirana. Danas, žalim te jadnike, shvatam koliko su njihove "vrednosti" prazne, ali kad si tinejdžer, sve to proživljavaš znatno dramatičnije.\nMisliš da je "smak sveta" ako nemaš dečka, ako ti roditelji ne daju da ostaneš u gradu posle pola 12, ako ne piješ i nisi "ludak"...pokušavaš da se uklopiš u određenu ekipu, tada je veoma važno pripadati nekoj grupaciji, a zapravo se sve preraste, prođe...\nKada sam upisala fakultet i prvi put se odvojila od kuće, otišla u veliki grad, nije bilo lako ali to iskustvo me očeličilo i bilo dragoceno. Pre svega, pronašla sam sebe, shvatila šta je važno, a šta nije - naučila da budem skromnija, vrednija, organizovanija..:)\nIz školskih dana najviše pamtim svoje društvo, svoje divne profesore i razrednog. Žao mi je što nisam bila bolji đak, ali, ko zna zašto je to dobro - ja sam tek na fakultetu razvila radne navike i sada ne mogu da funkcionišem drugačije.\nPoenta je - đačko doba se mora prerasti i preboleti. Shvatiš da je poenta BITI SVOJ i ostati na pravom putu, izgraditi određeni sistem vrednosti, koji nam usade još kod kuće i odoleti ismevanjima, odbacivanjima, iskušenjima okoline. Ne povoditi se za modelima iz NEREALNIH i glupih zapadnjačkih serija, to nije život. Današnjim generacijama je još teže, jer žive u svetu tehnologije i otušđenja. Dok sam imala 18, želela sam da što pre odrastem, sada sa 28 želim da imam ponovo 20. :) Ali, ovu pamet!:)))\nSuper tekst. Gledam danas po gradu, svuda gužva, ispred svake škole. :)\nSara Milenković 01. септембар 2016. 17:57\nenerlano vreme se menja ali gore dole školski klišei mogu da se oduvek stave u jedan kalup nije se mnogo toga promenilo kada se sveukupno sagleda :)\nJaoj moj je isti slučaj bio sa učenjem nikako nisam mogla da učim nešto što me ne zanima bukvalno sse znalo šta mi ide a šta mi nikako ne ide, ja sam išla u ekonomsku školu i ni jedan predmet stručni nisam volela niti je bilo šanse da zavolim :)\nKada si u tim godinama odživljavaš sve mnogo gore danas kada vidim šta je mene povređivalo sama sam sebi smešna, jer ti nikada nije bila realna slika mene:)\nI ja sma radne navike na fakultetu razvila, mada ja ne studiram ono što volim, daleko sam se više pronašla kao student neko kao učenik, sada sam mnogo više motivisana, tada sam samo gledala da "preguram dan" jer je to još jedan manje u školi :)\nMoja baka je uvek bila takva da je mene (kao što sada radi sa mojojom sestrom) odmah stavila "na svoje mesto" rečenicom da sam ja još uvek dete (samo što je to ostalo do sada pa ja sebe idalje vidim kao dete :D) tako da je tu bio kraj raspravi, ali sam zahvalna jer mi je omogućila detinjstvo :)\nHvlaa puno i hvala što si podelila svoju priču, baš mi znači da vidim da nije svima škola bila bajka :)\nIsidora Đolović 01. септембар 2016. 16:07\nE, da, nemoj, molim te, to "konektovanje", kao da smo roboti, androidi. :) Ljudi se POVEZUJU. :)\nSa radošću pamtim euforiju školskih početaka, nabavljanje svezaka, knjiga, lektire, miris novog pribora, miris knjižare, uzbuđenje susreta sa novim predmetima i profesorima...ružne uspomene se izgube, ostanu lepa sećanja. Sledeće godine će biti tačno decenija otkad sam bila maturant čačanske Gimnazije. :))))\nNedostaju mi ti dani, poslednja godina, jer tada si nekako zreliji, ozbiljniji, gledaš na stvari drugim očima.\nSara Milenković 01. септембар 2016. 17:59\nOk neću više da koristim "tehnološku reč" obećavam :)\nJao kod mene u kući je sve puno novog školskog pribora (dve mlađe sestre) to me baš baca u nostalgiju to mi zapravo najviše nedostaje :)\nIvana 02. септембар 2016. 11:08\nJako dobar post, koji će verovatno da znači mlađem generacijama, jer si napisala dosta mudrih saveta, ali verovatno to svi tek shvate kada prođu taj neki period u životu.\nJa sam bila dosta fokusirana na školu, bila sam vukovac i u osnovnoj i u srednjoj, ali mi je dosta lako išla, tako da sam imala dosta vremena za druženje. I tu je bilo svega i zezanja i lepig i ružnog i simpatija i prvih izlazaka i zaljubljivanja.\nFakultet mi je najviše vremena oduzimao što se tiče učenja, jer sam ja nisam stidirala po Bolonji i ispite nismo mogli davati niti parcijalno, niti putem seminarskih radova, nekada sam mesec dana pred ispit morala da učim po 12 sati dnevno, tako da mi se dešavalo da u kadu ulazim obučena.😆\nMeni je upravo školski period bio bez stresa, stres je došao nakon fakulteta kada sam zakoračila u realan svet i tek počela da uviđam u kakvoj zemlji živim.😆\nJa bih se bogami rado vratila, čak mi ne treba ni ova pamet.😆\nIvana 02. септембар 2016. 11:09\nSara Milenković 05. септембар 2016. 23:43\nBože ja sam tek sad shvatila da nisam kliknula na objavi kada sam pisal odgovr, abio je dan pred ispite pogubljena ja :)\nSvaka čast ja čak nisam mogla u srednjoj ni odlična da budem (matematika muka moja prevelika)\nMeni je iz ove perpektiive i ako ima daaleko više da se uči faks lakši period života u pogledu toga da ne moram da strahujem kada ću i da li ću biti pitana ili kada će test, znam datum znam šta treba da spremim pa kako uradim uradila sam ali valjda je ssvima drugačije, izvinjavam se što kasnim sa odgovorom hvala puno na čitanju i na komentaru :)\nIsidora Đolović 02. септембар 2016. 15:09\nJa sam uvek bila (jako) vrlo dobra. :( Zato sam, na sreću, dobro uradila prijemni, upisala fakultet na budžetu i opametivši se, do danas ostala "odlikaš". :)))\nNa mom fakultetu se, s obzirom da sam druga genercija po Bolonji, isti sistem primenjivao parcijalno. Dakle, predispitne obaveze su se podrazumevale, ali nisu bile dovoljne da se ispit i položi, a mnogi profesori su otvoreno protiv Bolonje i njihov je sistem ostao stari...tako da potpuno razumem Ivanu, ispite sam počinjala da spremam (ne računajući rad tokom cele godine, čitanje, vežbe, seminarski) mesec-dva unapred, za to vreme nisam postojala za ostatak sveta, jao, kad se setim...Najobimnije ispite spremaš i po osam meseci, legendarnu "Srpsku književnost XX veka", jer naprosto drugačije ne može.\nŠkolski period je bio ništa u odnosu na sve kasnije. :)\nSara Milenković 05. септембар 2016. 23:49\nja sam varitala sa uspehom mada odlična nikada nisam bila, moja škola je bila stručna (ekonomska) i 90% predmeta me nije zanimalo :)\nNa faksu sam u proseku 8 nisam neko kome je stalo da nauči za 10, ali varivram i tu da sam padala-padala sam (više jer sam prijavljivala ispite koje nisam spemila), a imala sam i koju 10-ku. Generalno ja sam neko ko može da uči maksimalno samo ono što mu je pasija, na pravnom meni je basija gotovo ništa (istorija pravnih inspitucija eventualno) ali da se ogradim na privatnom je gradivo malo manje obimno i mi polažemo pismeno što daje koliko-toliko staloženiju atmosferu (pred profesorom ikad mogu en odgovaram tačno bih umrla). Kod škole mi je bilo stresno što sam kao večiti kampanjac učila od danas za sutra pa se desi da saznam da prof pita i naravno pobegnem sa časa (i to sam radila ja sam baš sve školske faze iskusila) ali ono smešno je jer je klinački period :)


Crnohumorna komedija „Dželat“ na otvaranju Španskog metra - LookerWeekly.com magazin\n· 18/05/2021 ·3 min read\nfoto: Luis Garsija Berlanga na snimanju filma Momak na vidiku (FOTO – Fimoteca Española)\nZajedno sa Huanom Antonijom Bardemom, ovaj izvanredni autor je personifikacija obnove španskog filma sredinom prošlog veka. Njegova ostvarenja odišu ironijom, a satira na human i zapanjujuće jednostavan način predstavlja društvene okolnosti. Uz brojna druga priznanja, naklonost evropske publike i kritike, Španiji je doneo i nominaciju za Oskara za najbolji strani film 1961. godine, za ostvarenje „Siromah na večeri“. Ove godine Berlanga bi proslavio stoti rođendan, a velika proslava koju Institut Servantes organizuje širom sveta obuhvata i i beogradski program „Berlanga puni 100“, prvi od tri filmska programa ovogodišnjeg Španskog metra.\nFestival će svečano biti otvoren 20. maja u 20 časova, projekcijom višestruko nagrađivanog ostvarenja „Dželat“ (1963) koje danas važi za jedan od klasika španske kinematografije.\nBerlanga je u ovoj crnoj komediji, snimanom za vreme Frankovog režima, vrlo vešto uspeo da upakuje kritiku tog vremena uz mnogo satire i humora. Glavni junak Hose Luis, zaposlen u pogrebnom preduzeću, želi da emigrira u Nemačku kako bi postao dobar automehaničar. Njegova devojka je ćerka profesionalnog dželata, Amadea. Kada ih Amadeo zatekne u intimnom činu, nateraće ih da se venčaju, što dalje pretpostavlja da Hose Luis treba da preuzme posao svog tasta, što on čini verujući da se nikada neće naći u prilici da izvrši jedan tako sraman čin.\nU petak, 21. maja, na programu će od 18 časova biti film „Raketa iz Kalabuća“ (1956) čija je radnja smeštena usred Hladnog rata. Profesor Hamilton, naivni mudrac koji je verovao u blagodeti nuklearne energije, shvativši svoju grešku beži i sa sobom nosi sve svoje tajne. Pronalazi utočište u mediteranskom selu Kalabuć, koje mu se čini prelepim, ali njegov život tek tu počinje da se komplikuje. Od 20 časova publika će istog dana moći da pogleda film „Junica“ (1985) koji je u svoje vreme bio najskuplji, ali i najgledaniji film u španskoj kinematografiji. Film otvara prikaz prilično spokojne grupe vojnika na frontu, usred Španskog građanskog rata, čiju dokolicu narušava vest da će se povodom praznika Velika Gospojina u obližnjem selu održati korida. Petorica vojnika iz reda Republikanaca odlučuju da ukradu junicu kako bi neprijatelju pokvarili proslavu i došli do hrane koja im je potrebna.\nProgram u subotu, 22. maja u 18 časova, otvara crna komedija „Dobro došli, gospodine Maršal“ (1953), jedno od omiljenih remek-dela španske kinematografije. Pedesetih godina Viljar del Rio je malo i tiho mesto gde se ništa ne dešava. Međutim, istog dana kada dolazi pevačica Karmen Vargas i njen predstavnik, gradonačelnik dobija vest o skorašnjoj poseti komiteta za Plan Maršal (američki ekonomski program za obnovu Evrope). Novost izaziva veliko komešanje među stanovnicima koji su spremni da Amerikancima pripreme specijalnu dobrodošlicu. U 20 časova na programu će biti film „Siromah na večeri“ (1961) groko duhovit osvrt na klasno podeljeno špansko društvo sredinom prošlog veka. Film prati dešavanja tokom Badnje večeri u jednom malom gradu, gde je grupa dokonih buržuja došla na ideju da organizuje prazničnu kampanju sa sloganom „Postavi jednog siromašnog za svoj sto“.\nZbog velikog interesovanja, film „Dželat“ biće repriziran u nedelju, 23. maja od 18 časova, a pratiće ga projekcija filma„Nacionalna baština“ (1981) sa početkom u 20 časova. Nakon Frankove smrti (1975) i obnove monarhije, markiz Legineće se vraća u svoju madridsku palatu. Posle trideset godina dobrovoljnog egzila na imanju Tehadiljos, želi da se približi kralju da bi povratio svoj stari dvorski život, ali pristup Kraljevskoj kući nije lak zadatak.\nOvaj ciklus organizovan je uz podršku Ambasade Kraljevine Španije u Beogradu. Kao poklon vernoj publici Španskog metra, ulaz na otvaranje festivala i prvu projekciju filma „Dželat“ biće besplatan. Ulaznice za to veče moći će besplatno da se preuzmu tokom dana na blagajni Jugoslovenske kinoteke. Za sve ostale projekcije u okviru programa „Berlanga puni 100“ cena ulaznice iznosi 200 dinara.\nNakon programa u Jugoslovenskoj kinoteci, publiku u Dvorani Kulturnog centra Beograda i Domu omladine Beograda očekuju od 26. do 30. maja još dva ciklusa „Savremeni film“ i „Vetrovi Afrike. Treći koren“. Potom će deo odabranih filmova biti prikazan od 3. do 6. juna u Kulturnom centru Novog Sada u okviru programa „Španski metar putuje“. Osim toga, kao prateći deo programa, zaljubljenike u film očekuje velika izložba „MAD about Hollywood“koja je kroz dva dela otvorena u Jugoslovenskoj kinoteci i galeriji Instituta Servantes.\nSlobodna zona: Svetski filmski hitovi


Scintigrafiju uz hormonsku analizu\nPitanje broj: #280\nPre dve nedelje bila sam na pregledu kod endokrinologa gde je nakon ultrazvučnog pregleda utvrđeno da imam čvorić na desnom režnju štitne žlezde, tačnije-struma nodosa lobi dex. Doktorka je naredila scintigrafiju sa tehnecijumom uz hormonsku analizu. Zanima me kakav je to pregled i koliko traje? Imam 22 godine i nisam na terapiji za štitnu žlezdu.\nNajćešće se radi o benignoj promeni (verovatno veličine preko 10 mm), ali je to potrebno dokazati. Prava slika će se dobiti na osnovu nalaza hormona, Tg, Tg-Ab, (eventualno kalcitonina)i biosije (FNB) štitaste žlezde ukoliko se ukaže potreba. Ispitivanja nisu komplikovana i pokazaće da li je lečenje uopšte potrebno.\nPitanje broj #280\nPitanje broj: #257\nImam sina od 13,5 godina koji boluje od diabetes insipidus neurohormonalis. Lečen je na IMD maja prošle godine i tada mu je slučajno otkrivena bolest. Od tada uzima MINIRIN sprej 1x,uveče.Do sada su mu urađene dve magnetne rezonance. Snimanje je pokazalo da ima zadebljanje na infudubulumu veličine 6mm. Sve što znam je da nije operativno i da je potrebno samo redovno kontrolisanje. O ovoj bolesti sam našla jako malo podataka pa vas molim za detaljnije objašnjenje i kako ona nastaje.\nRadi se o oboljenju u čijoj je osnovi smanjenje antidiuretskog hormona (ADH, vasopresin), koje može biti različitog uzroka. Kod Vašeg sina je najverovatnije idiopatskog (nepoznatog) uzroka. Ukoliko je nadoknada hormona adekvatna neće biti tegoba (prevelika količina izlučene mokraće i popijene vode, a ni posledica oboljenja).\nPitanje broj #257\nPitanje broj: #81\nU braku smo 2 godine. Kod mene su nalazi uredni (nađe se ponekad koja bakterijica), još je ostao HSG. Kod muža je dijagnoza bila ashenoteratozoospermia, a sada je blaga asthenozoospermia (vol. 2.oooMl,konc.sp. 342.8 M/ml,pokretnih 55%(45%), progresivno pokretnih 21%(17%). Morfologija: normalnih 2%.MAR test:dir.11%,THS 1.17,LH 3.8,FSH 1.7,testosteron 17.6,estradiol 0.10,prolaktin 13.5. Bez varikočele.\nBili smo na pregledu u bolnici Vuk Vrhovec kod endokrinologa dr. Čolaka. Preporučuje da još neko vrijeme pokušavamo prirodno, a i mi bi ako je ikako moguće da izbjegnemo vještačku oplodnju. Kakve su nam šanse da do oplodnje dođe prirodnim putem? Može li se spermogram poboljšati?\nZdravim načinom života (bez alkohola, cigareta) uz zdravu ishranu sa normalizacijom telesne težine nekada može doći od poboljšanja spermograma i oplodnje prirodnim putem. Urolog može po potrebi i propisati neke lekove. Izvršite kompletnu kontrolu (endokrinolog, ginekolog, urolog) za nekoliko meseci i ukoliko nema uspeha nemojte se bojati IVF (vantelesne oplodnje) koja sada daje odlične rezulate.\nPitanje broj #81\nNalazi nakon operacije hipofize\nPitanje broj: #80\n03.01.2007 sam operisan od makroadenoma hypophise, laboratorijski nalazi ne pokazuju znakove malignosti. Kakva su iskustvena predviđanja? Šta je za očekivati? Hirurg operator je mišljenja da je sledeće dubinsko (MR) snimanje glave svrsishodno tek za 9 mjeseci i zakazana mi je kontrola tek u drugoj polovini septembra. Moje zdravstveno stanje je zadovoljavajuće. U stanju mirovanja nemam nikakvih bolova, kod kretanja glave imam bolove na tjemenu i laku vrtoglavicu, a poslije operacije imam toplotne talase i znojenje glave, smetnje sa snom, lake bolove u testisima, depresiju itd. Kako se ponašati, šta činiti?\nVerovatno se radi o funkcionalno neaktivnom tumoru hipofize, veličine preko 10 mm. Operacija može dovesti i do potpunog izlečenja. Navedene tegobe mogu biti i psihičke prirode, ali predlažem kontrolu svih hormona hipofize i ciljnih žlezdi (štitaste, nadbubrežne i testisa), obzirom da pri operaciji može doći do njihovog poremećaja. Hirurg je siguran da je operacija uspešno urađenja i zato traži kontrolni snimak NMR za 9 meseci.\nPitanje broj #80\nLaboratorijski nalaz hormona štitaste\nPitanje broj: #79\nImam 25 godina i sledeći laboratorijski nalaz hormona: TgAt 142.90 (normalna vrednost: molim za definiciju poremećaja rada štitne žlezde i da li je potrebna medikametozna terapija.\nProcena funkcije štitaste žlezde se određuje na osnovu tegoba, kliničkog nalaza, a onda ukoliko postoji sumnja radi se ultravuk štitaste žlezde i/ili hormonsko ispitivanje (T4, T3 i TSH). Moguće da vaše pitanje nije kompletno stiglo do mene.\nPitanje broj #79\nPrikazano 1926-1930 od ukupno 1936 pitanja


Turski premijer upozorava Siriju\nTurski vojnici u patroli kraj sirijske granice\nRedžep Tajip Erdogan upozorio je danas Siriju da se uzdrži od novih napada preko granice\nU zapaljivom govoru održanom danas u Istanbulu Erdogan je rekao da režim sirijskog predsednika Bašara al-Asada ne bi trebalo da proverava sposobnost Turske da uzvrati udarac.\nErdogan je to izjavio dva dana pošto je u sirijskom minobacačkom napadu na turski pogranični grad Akčakale poginulo petoro civila. Bio je to jedan od najozbiljnijih prekograničnih incidenata u 18-mesečnom ustanku u Siriji.\nPosle tog napada turske snage otvorile su artiljerijsku vatru na ciljeve u Siriji, a turski parlament je odobrio vojne akcije van granica, ukoliko to bude neophodno.\nHju Poup, istraživač Međunarodne krizne grupe koja radi na sprečavanju konflikata u svetu, izjavio je za Glas Amerike da je najverovatnije da će Turska preduzeti neku ozbiljnu vojnu akciju samo ako Sirija bude sprovela novi napad preko granice.\nU međuvremenu, Savet bezbednosti Ujedinjenih nacija osudio je napad sirijskih snaga na grad Alepo u kome je poginulo na desetine, a ranjeno više od 100 ljudi.\nU sredu, u centru Alepa koji je pod kontrolom vladinih snaga, dogodile su se četiri eksplozije. Opozicione grupe kažu da je poginulo najmanje 48 osoba, pretežno pripadnika sirijskih snaga bezbednosti, dok sirijski državni mediji kažu da je broj žrtava 31.\nU saopštenju svetske organizacije kaže se da je odgovornost za taj napad preuzela jedna grupa povezana sa terorističkom mrežom Al-Kaida.


Održana promocija knjige “Tajne upravljanja promjenama” – Edukacijski fakultet, Univerzitet u Travniku\nOdržana promocija knjige “Tajne upravljanja promjenama”\nU konferencijskoj sali Edukacijskog fakulteta Univerziteta u Travniku danas je upriličena promocija prve knjige autorice mr. Maje Đurić-Zahirović pod nazivom „Tajne upravljanja promjenama“ iz oblasti menadžmenta promjena.\nU ulozi moderatora bio je prof.dr Nazif Hasanbegović, a o knjizi su govorili i doc.dr Amra Tuzović, menadžerica za osiguranje kvaliteta na Univerzitetu u Travniku, zatim prof.dr Patrik Drid sa Univerziteta u Novom Sadu i prof.dr. Ifet Mahmutović, Univerzitet u Sarajevu. Pored prisutnih gostiju na promociji smo mogli putem videopoziva čuti Tarika Filipovića i Miroslava Ćiru Blaževića koji su na sebi svojstven način čestitali Maji.\nU nastavku donosimo jednu od recenzija:\n“Aristotel je rekao: Ne možemo promjeniti smjer vjetra, ali možemo jedrilicu postaviti na pravi kurs.“ Hrabar ulazak autorice u polje menadžmenta promjena koja kroz „prost zbir“ aspekata menadžmenta revidira, sinergiše i koncipira kako konceptualne tako i konkretne aktivnosti. Uvođenje promjena je jedan od najtežih procesa koji traje godinama i ima nepredvidive rezultate. Kreacija i forma poglavlja upućuje na upravljanje informacijama, motivaciju, vladanje situacijom i sagledavanje činjeničnog stanja. Upravo je jedna od ekspertnih podloga menadžmenta u njegovoj suštini djelovanja ta da provocira efektivnost i efikasnost procesa. Autorica upućuje na važnost takvog odnosa u kojem menadžment, kako u mikro, tako i u makro svijetu promjena treba osjetiti i postavljati kurs na pravo mjesto prilagođavajući ga vremenu i prostoru…“ – Prof. dr. Mile Sadžak, Sveučilište u Mostaru.\nBy xadminx|2018-03-31T16:06:33+00:0031 Marta, 2018|Mreža - Obavijesti|Komentari isključeni za Održana promocija knjige “Tajne upravljanja promjenama”


srbijasport.net - Vesti - Košarka - Nova energija za Slogino slavlje\nSreda, 03.03.2021 13:12\nVredna pobeda "belih" protiv favorizovanog Dinamika\nSa trećim trenerom na klupi u ovoj sezoni, bez povređenog prvog strelca Miroslava Radića, košarkaši Sloge su posle teškog poraza, od Metalca u Kraljevu, ugostili Dinamik. Dragan Kostić je uspeo da unese potrebnu energiju, agresiju, odvezale su se ruke domaćima koji su u prva četiri napada nepogrešivo pogađali za tri poena. Sloga je u prvoj četvrtini pogodila šest trojki, stekla brzo dvocifrenu prednost,a novina je bila veća minutaža i značajnija uloga mladih igrača Spasojevića i Petrovića.\nU drugoj četvrtini Sloga jenastavila u istom ritmu, dok su gostimalo sredili redove, Gregor Glas je bio najzapaženiji i održavao Dinamik u rezultatskom priključku. Mic po mic i Beograđani su se potpuno približili, posle poena kapitena Đorđevića imali su samo tri poena zaostatka 39-36. Zahvaljujući dobroj odbrani i mladom Petroviću Sloga je napravila mini srriju 5-0, pa su Beograđani tražili predah u pokušaju da do odlaska na veliki odmor smanje trenutnu razliku. Nisu u tome uspeli, Sloga je imala osam poena prednosti 48-40.\nU drugom poluvremenu Dinamik je počeo sa četiri vezana poena,ali je Sloga brzo uzvratila i stigla do 12 poena prednosti. Bio je to period koji je ponovo sa nekoliko lepih poteza obeležio mladi Bogdan Petrović. Sloga je u odličnom ritmu odigrala treću četvrtinu, gosti nisu imali priliku da načine bilo kakav preokret. Mladi Luka Spasojević je trojkom stavio tačku na ovaj deo igre 72-55. Rapsodija odigre u poslednjoj četvrtini u kojoj je mladi Luka Spasojević bravurama naterao malobrojne u dvorani da ustanu i ovacijama nagrade učinak mladog košarkaša. Sloga je upravo posle novih poena mladog pleja stigla do velikih 76-55,a igrao se 32. minut meča. Usledila je serija gostiju od 9-0 koju su kreirali Vasiljević i Glas, pa su sa Slogine klupe reagovali tajm autom. U finišu utakmice stvari u svoje ruke preuzeo je najiskusniji, kapiten Sloge Uroš Mirković. erijom poena ispod koša uz jednu trojku doneo je svom timu nedostižnih 19 poena prednosti 85-66 samo dva i po minuta pre kraja meča. Sloga je rutinski meč privela kraju i slavila sa 89-74. U sredu anemična grupa građana, u meču sa Dinamikom igrala je jednu od najboljih partija ove sezone i slavila važan trijumf.\nKRALjEVČANI SE OPROSTILI OD MIKIJA VUKOVIĆA\nUtakmica Sloga-Dinamik počela je minutom ćutanja čime je odata dužna počast legendarnom košarkaškom treneru Mihajlu Mikiju Vukoviću. Rođeni Kraljevčanin i nosilac diplome zaslužnog građanina grada Kraljeva preminuo je u petak u Valensiji.\nSLOGA – DINAMIK 89 - 74 (30-22, 18-18, 24-15, 17-19)\nNova hala sportova u Kraljevu. Bez gledalaca Sudije: Jevtović (Beograd), Matić (Kragujevac) i Ilić (Niš)\nSLOGA: Kostić 11, Petrović 7, Spasojević 15, Radić, Mirković 20, Šević 2, Čupković 13, Jeftić 4, Vujović, Tomašević, Savić, Samojlović 15\nDINAMIK: Pašajlić 7, Glas 19, Radovanović, Svetozarević 1, Ciani, Tomašević 3, Vasiljević 22,Šulović 2, Babović 9, Đorđević 11, Ilinčić\n17 .kolo Košarkaška liga Srbije\nSloga 89 : 74 Dynamic\nTamiš 96 : 86 Vršac\nRadnički (K) 84 : 95 OKK Novi Pazar\nZlatibor 85 : 74 Napredak\nKolubara LA 2003 72 : 78 Mladost\nDunav 101 : 83 Sloboda\nVojvodina 74 : 73 OKK Beograd\nPirot 91 : 76 Metalac\n1 Mladost 17 16 1 33\n2 Zlatibor 17 14 3 31\n3 Vojvodina 17 14 3 31\n4 OKK Novi Pazar 17 10 7 27\n5 Tamiš 17 10 7 27\n6 Sloboda 17 8 9 25\n7 Dynamic 17 8 9 25\n8 Kolubara LA 2003 17 8 9 25\n9 Vršac 17 7 10 24\n10 Sloga 17 7 10 24\n11 Napredak 17 6 11 23\n12 Radnički (K) 17 6 11 23\n13 Dunav 17 6 11 23\n14 Metalac 17 6 11 23\n15 OKK Beograd 17 5 12 22\n16 Pirot 17 5 12 22


Kreativno pero među 250 najboljih škola u svetu! - JollyWoman | JollyWoman\nCambridge Bilingual International School Kreativno pero je osvojilo prestižnu Climate Action Project School of Excellence nagradu. Priznanje su dodelili Cartoon Network i Climate Action Project pod pokroviteljstvom Take Action Global, obrazovne neprofitne organizacije sa sedištem u SAD, koja obuhvata 2.700.000 nastavnika i učenika iz 146 zemalja u svetu. Kreativno pero je među 250 najboljih škola u svetu.\nSvega 250 škola na svetskom nivou je nagrađeno zbog svog intenzivnog rada na obrazovanju o klimatskim promenama. Zahvaljujući našim zaposlenima – Nini Bokan, Jeleni Živanović, Snežani Mihailović, Aleksandri Dimitrijević, Dragani Simić, Nedi Osmokrović i Milici Bojković, kao i deci i učenicima i učenicama naše škole, Kreativno pero se našlo na toj listi. Održali smo brojne prezenatacije i predavanja, prikupili različite radove, zasadili biljke, reciklirali papir i tako razvijali svest o klimatskim promenama. Škole koje učestvuju u projektu su ispunile zahtevne kriterijume, uključujući i sveobuhvatnu posvećenost obrazovanju o klimatskim promenama, koje uključuje i rešenja učenika.\nProglašenje 250 najboljih održano je 4. novembra, tokom obeležavanja Climate Action Day, događaja koji se odvija i uživo i onlajn i prisustvuje mu 250.000 ljudi širom sveta. Na ovom događaju govorili su NjKV princ Vilijam, predsednik države Sejšeli Džejms Aliks Mišel, Rik Dejvis (NASA), Met Larsen-Do (Svetska fondacija za prirodu), NjKV princeza Belgije Esmeralda, Huan Pablo Celis Garsija, predstavnik UN programa za životnu sredinu, kao i drugi svetski lideri, naučnici koji se bave klimom i aktivisti.\nPobednike su proglasili Den Rasel, glasovni glumac koji stoji iza nekoliko likova u globalnoj hit seriji The Amazing World of Gumball televizije Cartoon Network, i Nandi Bušel, 11-godišnji muzičar, uticajni i strastveni zagovornik sprečavanja negativnih klimatskih promena.\nIzjava NjKV princa Vilijama: „Potrebna nam je kreativnost mladih da popravimo našu planetu. Potrebni su nam učenici da izmišljaju i da inoviraju – da razmišljaju dalje od toga gde smo sada i da budu optimisti u pogledu naše budućnosti.”\nIzjava Koena Timersa (Climate Action Project): „Mladi ljudi imaju kapacitet da urade više od učenja o klimatskim promenama. Svi oni mogu smisliti rešenja, preduzeti male akcije i inspirisati druge da promene svoj životni stil. Na kraju, promena ponašanja učenika i načina razmišljanja društva biće ključna za rešavanje krize.\nIzjava dr Dženifer Vilijams (Climate Action Project): „Naša zajednica edukatora okupila se u podršci klimatskom obrazovanju za sve. Posvećeni smo tome da studentima omogućimo pristup informacijama, idejama i mogućnostima da preduzmu akciju za planetu, a danas ove škole izvrsnosti vode put za ceo svet.”\nViše o misiji i ciljevima organizacije Take Action Global možete pročitati na njihovom zvaničnom sajtu: https://www.takeactionglobal.org/.\nkreativno peronajbolje skolesvet\nZbog PROBLEMA SA PLUĆIMA napustio je Beč: Zanimljivosti o Ivi Andrić koje možda nista znali\nHaled Hoseini – Knjige koje se ne zaboravljaju!


DIK MARTI: Haški tribunal je uništio dokaze iz "ŽUTE KUĆE" | DNEVNE\nDIK MARTI: Haški tribunal je uništio dokaze iz “ŽUTE KUĆE”\nBivši izvjestilac Saveta Evrope Dik Marti izjavio je da je zabrinjavajuće to što je Haški tribunal uništio dokaze iz “žute kuće” o trgovini organima otetih Srba sa Kosova i Metohije i da je sumnjivo angažovanje bivšeg haškog tužioca Džefrija Najsa, kao advokata osumnjičenih.\nOvaj švajcarski parlamentarac, čiji je izvještaj ukazao na mogućnost monstrouznih zločina nad Srbima na Kosovu i Metohiji i severu Albanije, u koje su uključeni najviši predstavnici vlasti u Prištini, ističe da zna da su dokazi o tome postojali.\n– Novinar Entoni Montgomeri je bio prisutan kada su istražitelji Haškog tribunala bili u “žutoj kući” i skupljali dokaze. Radili su to, inače, krajnje diletantski. Nisu, na primjer, analizirali tragove krvi, a pronašli su lekove, špriceve i mnogo toga drugog. Sve to je bilo zapečaćeno u Tribunalu – rekao je Marti.\nKomentarišući čienjenicu da osam godina od njegovog izvještaja optužnice nisu podignute, Marti ističe da, ako je on mogao da završi izveštaj za nešto više od godinu dana, onda su i oni mogli da to urade u međuvremenu.\nOn je podsetio da je američki tužilac Klint Vilijamson u julu 2014. godine javno saopštio da rezultati do kojih je došla njegova istražna jedinica, u kojoj se nalazilo 40 visokokvalifikovanih osoba, potkrepljuju suštinu njegovog izveštaja.\nMarti je naveo da je Vilijamson odmah posle dao ostavku i da se čekalo više od godinu dana da bude zamenjen, a potom je otišao i njegov naslednik.\nOn napominje da ne može da zna da li to neko radi namerno, ali primećuje da je postojala serija imenovanja koja je znatno usporila rad suda.\n“Usporili rad suda”\n– Postoje dve dinamike koje se suprotstavljaju. Uveren sam da postoje ljudi koji zaista iskreno rade na otkrivanju istine. Takođe mislim da postoje politički interesi koji žele sve to da zaustave – rekao je Marti.\nUpitan da li vjeruje da će odgovorne iz vlasti u Prištini na kraju stići pravda, Marti kaže da može da se dogodi da ne budu osuđeni, napominjući da najveći broj ratnih zločina u svetu, nažalost, ostaje nekažnjen.\nMarti je istakao da je poznat i slučaj kosovskog premijera Ramuša Haradinaja pred Haškim tribunalom, gde bi svaki put svedoci nestajali, a bilo je i misterioznih smrti.\n– U potpunosti mogu da shvatim da se svedoci boje. U to sam i lično mogao da se uverim. Ti ljudi su preplašeni. Strahuju za sopstvene živote i živote svojih najbližih. Skoro 20 godina je prošlo, odrasle su nove generacije i svi ti ljudi nisu predodređeni da igraju heroje – rekao je Marti, koji je i sam dobijao pretnje.\nMarti je ocenio da je Švajcarska požurila sa priznanjem nezavisnosti samoproglašenog Kosova i da ono sada živi na međunarodnoj infuziji.


Brezovica: U sudaru kamiona i automobila poginule dvije osobe - Jutarnji.hr\nFOTO Brezovica: U stravičnoj nesreći na državnoj cesti poginule dvije osobe\nUnesrećene su iz uništenog vozila morali izvlačiti vatrogasci\nSISAK - Dvije su osobe poginule u teškoj prometnoj nesreći, stravičnom sudaru teškog kamiona punog kamena i Renaulta Kangoo, u utorak, 15. ožujka oko devet sati, na državnoj cesti Sisak-Popovača, u šumi Brezovica.VEZANE VIJESTIVijestiAutomobil sletio s autoceste kod Krapine, poginula bebaFOTO U četiri prometne nesreće dvoje poginulih, dvoje ozlijeđenihFOTO Zagreb: Motociklist poginuo u sudaru s automobilomFOTO Sudar tramvaja i kombija: Iz vozila curi nafta, vatrogasci saniraju štetu\nDo nesreće je došlo kada je vozilo Renault Kangoo, sisačkih registarskih oznaka, vlasništvo sisačke tvrtke Sunprotect, u kojem su bili Robert Gerin (39) i Nevenka Puđa Kasaić (31) iz neutvrđenih razloga u blagom desnom zavoju, krećući se u smjeru Popovače, prešlo na lijevi prometni trak, kojim je nailazio teški kamion slavonskobrodskih registarskih oznaka.\nU direktnom sudaru, poginuli su vozač i putnica u Renaultu, dok je vozaču kamiona pružena pomoć u sisačkoj bolnici. Od siline udara, Renault Kangoo je završio na krovu u grabi, potpuno uništenog prednjeg kraja i putničkog dijela vozila, dok je kamion završio također u grabi, na drugoj strani ceste.\nUnesrećene su iz uništenog vozila morali izvlačiti sisački vatrogasci, a promet je na cesti Popovača - Sisak za sva vozila bio zatvoren do 11 sati.


kk partizan gregor glas | Sport | Košarka\nOn je najmlađi igrač u Partizanovoj ekipi! Evo ko je Gregor Glas - U napadu na koš, u odbrani na parket! 0 Podijeli Podijeli na facebook Podijeli na twitter Podijeli na viber Pošalji na mail\n05.10.2021. / 13:29\nMladi Slovenac spreman da se dokazuje u crno-bijelom.\nNeposredno pred početak nove sezone, KK Partizan ozvaničio je da mladi Slovenac Gregor Glas ostaje u ekipi, nakon što je uspešno prošao probu kod Željka Obradovića.\nDoskorašnji bek Dinamika stigao je ovog ljeta i zadovoljio na testovima najtrofejnijeg trenera Evrope, čime je zaradio ugovor sa crno-bijelima i veoma je motivisan da se nametne.\n"Osjećam se super, nije bilo nervoze na probi, došao sam ovdje da pokažem šta mogu da dam ekipi. Na meni je bilo da dam što više, da dajem sve od sebe na svakom treningu i to je to. Nisam bio nervozan, već fokusiran na rad, a za druge stvari sam pustio ljude", rekao je Glas za klupsku televiziju.\nGlas je rođen 29. aprila 2001. godine.\nSlovenac sa osmijehom prihvata činjenicu da je najmlađi u timu.\n"Sada jesam najmlađi. Super je sa Željkom, super smo grupa, prihvatili su me dobro. Moraš da budeš fokusiran cijeli trening, da prihvatiš sve informacije, da što više naučiš i da to koristiš na treninzima i na utakmicama".\nUpitan da ukratko predstavi sebe, Glas je u nekoliko rečenica rekao kako vidi svoju igru.\n"Glas je igrač koji će uvijek da da sve od sebe, volim da igram u napadu, da sam agresivan, da probam da dam koš, da pomognem ekipi, a u odbrani da dam sve od sebe, da se bacam za loptu i to je to".\nPoslušajte prvi Glasov intervju poslije potpisivanja ugovora:\nKK Partizan košarka Gregor Glas ABA liga Evrokup


18 avg 2014, 21:21\n18 avg 2014, 21:01\ncalcio WroteColon Imam osjecaj da ce ovaj Costa flopirati. Previse su ga digli a lik je imao samo jednu odlicnu sezonu, ako gledamo po golovima.\nBio je čovjek u sjeni Falcaa prije toga, kako pored takve mašine dođi do izražaja ?\n18 avg 2014, 11:42\n08 avg 2014, 20:18\nMilion je drugih fudbalera koji zarađuju/su zarađivali ogromne pare kao vrlo mladi, pa im se ne sudi za fizički napad, niti se ovako ponašaju. Nije to nikakvo opravdanje, pa rekao bih ni olakšavajuća okolnost.\n08 avg 2014, 00:16\nŠto je najgore izgleda da se ovaj ne zayebaje. :rol: Tebi ako Arnold nije među najboljim glumcima onda ti djete pojma nemaš,nisam ti ja kriv što si rođen nekad u 2000-tim i što nisi vjerovatno pogledao dva Arnieva filma,sa Arnoldom su tu još i Stalone,Mel Gibson,Bruce Willis,Clint Eastwood,Robert D...\n06 avg 2014, 16:50\nEDO299 WroteColon Reusova klauzula 20 mil funti. Ne znam ŠTA ČEKAMO ?!?!!\n06 avg 2014, 16:13\nMa mora Ayre još da se potrudi da sapere dosadašnje propuste.\n06 avg 2014, 15:58\nŠteta što se Coady nije razvio u boljeg igrača, godinama se čekalo na njega kao potencijalnog nasljednika kapitena. Vjerujem da je svima bio simpatičan, U-19 derbije sa Evertonom i Unitedom uvijek isprati incidentom i kartonom :mrgreen: . Meanwhile, fejsbuk stranica se poziva na Huntera (Guardian no...\nLvG WroteColon A šta će da radi u Bayernu?\nsjedi na Liverpoolovoj klupi. Nije isto sjediti na klupi tima koji je jedan od glavnih favorita za osvajanje LP, i kluba koji je nije igrao zadnjih par godina.\n05 avg 2014, 23:05\nlfc96boy WroteColon jel to mi kontamo ostati sa Brad Jonesom kao drugim golmanom???\nA kako smo prošle sezone ? .\nSvejedno golman Reininog renomea ne bi prihvatio da sjedi na klupi.\n05 avg 2014, 19:39\nPepe Reina is heading to Bayern Munich for £2,000,000 - According to Gary Jacob of The Times\nMalo majku mu .\n05 avg 2014, 03:03\nAmeri prave lighshow na poluvremenu ko da su kečeri u pitanju.\n05 avg 2014, 02:52\nLambert nevidljiv totalno. Mali Sterling ih kasapi.\n02 avg 2014, 15:01\nEvo naši odbili ponudu Trabzona za Koloa, ne znam šta planiraju sa toliko stopera .\n01 avg 2014, 00:29\nNeka stranica na fejsu citirala Barretta. Moreno bi bio odlično pojačanje, a ovaj Manquillo mi je apsolutna nepoznanica.\nMa nemam ništa protiv njih, samo su me uhvatile na prepad . Ameri ih davno isfurali, valjda ih navijači ovdje populariziraju\nŠta je fora sa New Balance patikama, odjednom ih svi furaju .\n31 jul 2014, 14:56\nIma li neki highlights za nas koji nismo gledali ?\n28 jul 2014, 01:45\nIgrao je tu Cou i u ligi par puta.


Liječiti djecu novcem iz budžeta, a političare plaćati SMS-ovima | Zdravstvo | Al Jazeera Balkans\nAkciju je pokrenula neformalna grupa roditelja iz Tuzle, navodeći da će je realizirati na području cijelog Tuzlanskog kantona.\nOrganizatori kažu da su veoma zadovoljni odzivom građana jer to pokazuje koliko su nezadovoljni radom političaraAnadolija\nPotpisivanje peticije "Djecu treba liječiti iz budžeta, a političare plaćati SMS porukama pa ko uplati - uplati" počelo je u subotu na Trgu slobode u Tuzli, javlja Anadolija.\nCilj takve akcije je osigurati financijska sredstva za liječenje teško oboljele djece koja se ne mogu liječiti putem sredstava zavoda zdravstvenog osiguranja.\nAkciju liječenja djece iz proračuna pokrenula je neformalna grupa roditelja iz Tuzle, koji su naveli da će je realizirati na području cijelog Tuzlanskog kantona.\n"Vrlo smo zadovoljni odzivom građana, jer to pokazuje koliko su nezadovoljni radom političara. Želimo ukazati na razliku finansiranja i sufinansiranja liječenja. Mi u našim zavodima imamo predviđena sredstva za liječenje, međutim zavodi uglavnom sufinansiraju liječenje i niko se ne bavi pitanjem koliki je omjer sredstava koji roditelji moraju obezbijediti. To je često veliki iznos, koji roditelji ne mogu obezbijediti, dok s druge strane, imaju bolesno dijete koje im je glavna preokupacija", navela je Indira Bektić Mujkić, jedna od organizatorica akcije.\n'Gospodari života i smrti'\nBektić Mujkić navodi da u teškim trenucima, nakon što doznaju za bolest djeteta, roditelji osim što se djetetu moraju posvetiti maksimalno, oni vode računa i o tome koliko će se poslati SMS poruka i koliki će odaziv biti kako bi njihovo dijete preživjelo.\n"Moramo prekinuti rad institucija tako da svojim odlukama i pravilnicima budu gospodari života i smrti naše djece. Mi, roditelji, punimo taj budžet plaćanjem poreza i drugim prihodima.\nSvako gradsko vijeće ima stavku tekuću rezerve budžeta, tako da prema odluci o izvršenju budžeta znamo da se one koriste za neke nepredviđene izdatke, a bolest djeteta je najvažniji nepredviđeni izdatak koji treba biti prioritet", kazala je Bektić Mujkić.\nPosvetiti se bolesnoj djeci\nMirsada Hadžić Todorović, koja je u subotu potpisala peticiju, smatra da bi se više pažnje trebalo posvetiti bolesnoj djeci, dok bi se sredstva za "tjelohranitelje, tajnice, odvojeni život, hrkanje, igranje i tipkanje u parlamentima trebala umanjiti".\nAldina Ibrišević ističe kako daje punu podršku ovoj akciji i da je samo zbog potpisivanja peticije došla u središte grada.\nOrganizatori akcije naveli su da će inicijativu uputiti prema Gradskom vijeću Grada Tuzle, ali ističu kako ne žele formiranje nove stavke u proračunu koja bi umanjila sredstva za kulturu, sport, manifestacije i općenito bolji život građana, nego stavku koja bi išla iz sredstava kojima se financiraju paušali, komisije i razne naknade.\nTuzla: Ukinuto zdravstveno osiguranje za 30 djece\nSistem i dalje ne pomaže najhumaniju priču u BiH


Poseta Srpskoj Patrijaršiji\nРубрика: Актуелно, Религија Аутор: новинарство пута прочитано Датум: 11.07.2009 Одштампај\nNjegovo Visokopreosveštenstvo Mitropolit crnogorsko-primorski G. Amfilohije primio je danas u dvoru Srpske Patrijaršije prečasnog Robina Foksa, kapelana Anglikanske crkve u Beogradu.\nizvor: spc.rs; 10. jul 2009 – 13:16 (foto: spc.rs)\nU prijatnom razgovoru, Mitropolit je podsetio na događaje koji su povezivali Svetog Vladiku Nikolaja Velimirovića i Anglikansku crkvu, kao i naše emigrante koji su se obreli u Ujedinjenom Kraljevstvu u vreme Prvog Svetskog Rata. Razgovor je vođen u kontekstu najnovijih događanja unutar Anglikanske crkve, kao i o aktuelnoj situaciji na Kosovu i Metohiji.\nKapelan Foks je izrazio želju i zatražio blagoslov da nastavi istraživanja po pitanju istorije Srpske Crkve, naročito u poslednje tri decenije, kako bi svom narodu i zapadnoj javnosti dao što objektivniju sliku srpskog naroda i Crkve, a koja je u svetu, prema njegovim rečima, na žalost, loše i krivo predstavljena, a kao takva nanosi štetu, kako Crkvi tako i državi. Razlog zbog koga on želi to da učini jeste činjenica da je sam ovde doživeo potpuno drugačiji odnos našeg naroda prema sebi nego kako se to servira javnom mnjenju u svetu.\nUz pozdrave koje je preneo od svojih najviših crkvenih poglavara i velikodostojnika, a naročito arhiepiskopa Robina Vilijamsa, kapelan Robin Foks je, primivši blagoslov Njegovog Visokopreosveštenstva, zahvalio na toplom i srdačnom prijemu uz obostrano obećanje za buduću i plodonosnu saradnju.\nđakono Aleksandar Sekulić\nPosjeta protestantskih studenata Bijelom Polju\nDana 14.06.2009 god. našu parohiju u Bijelom Polju je posjetila grupa protestantskih studenata iz SAD-a. Ovo je njihova četvrta posjeta u kojima su već do sada u više navrata pomogli opremanje doma u Bijelom Polju. U dosadašnjim aktivnostima su članovi ovoga udruženja pomogli opremanje kuhinje u parohijskom domu i izgradnju parka i dječijeg igrališta , a obećano je i centralno grijanje kako bi se mogle nesmetano obavljati probe folklora koje organizuje SPKUD „Gusle”.\nGoste je dočekao paroh Bjelopoljski Jerej Nemanja Luketa, koji je izrazio nadu da će ovakvih posjeta biti još više i da će se dobri ljudi širom svijeta još više aktivirati i pomoći narodu ovoga kraja i aktivnije se uključiti u obnovu crkve u Bijelom Polju.\nČlanovi SPKUD „Gusle” su priredili prigodan kulturno umjetnički program, poslije čega su svi zajedno organizovali ručak i posjetu manastiru Žitomislić.\nC.O. Bijelo Polje\n« « Претходне вести: Mudrost naše Crkve u rešavanju duhovnih izazova našeg vremena\nНаредне вести: Crnogorski jezik sa 32 slova » »


Znakovni jezik - Onlinepeticija.com\nPotpisi 2 610\nZahtijevamo bezuvjetnu primjenu Zakona o upotrebi znakovnog jezika u BiH (“Službeni glasnik Bosne i. Hercegovine”, broj 75/09).\nČlanom 9. Zakona propisano je:\n(1) Gluho lice ima pravo upotrebljavati znakovni jezik u postupcima pred organima i institucijama Bosne i Hercegovine.\n(2) Gluho lice ima pravo upotrebljavati znakovni jezik i u svim drugim životnim situacijama u kojima bi gluhoća značila smetnju u zadovoljavanju njegovih potreba, uključujući i postupak međunarodne pravne pomoći.\n(3) Gluho lice ima pravo biti informirano u njemu prilagođenim tehnikama u skladu s posebnim propisima.\n(4) Pravo iz st. (1) i (2) ovog člana ostvaruje se osiguravanjem prava na tumača znakovnog jezika.\nShodno citiranoj odredbi Zakona zahtijevamo:\n- da program na državnoj TV bude titlovan ili sa prevodom na znakovni jezik,\n- da naš znakovni jezik bude konačno priznat od strane društva i pred zakonom kao drugi jezik,\n- pravo na dvojezično obrazovanje u redovnom školstvu za gluhe,\n- pravo na tumača znakovnog jezika na fakultetima, na seminarima, kursevima, na sastancima, u zdravstvu, po ugledu na evropske države,\n- pravo na stručne usluge i rehabilitacijiu vježbe bez obzira na starost.\nPravo na dvojezično školovanje u redovnim školama i na fakultetima\nPravo na usluge surdopedagoga, audiorehabilitatora (vježbu slušanja i govora) za sve uzraste\nPravo na usluge tumača: u obrazovnim institucijama, bolnicama, policiji, u pravnom savjetovalištu, u finansijskom savjetovalištu, u pozorištu, u sportskim objektima i u mnogim drugim područjima.\nPravo na porodično savjetovalište za porodice koje imaju gluhe članove\nPravo na jednak pristup informacijama (na televiziji) preko titlova ili pomoću prevodioca.\nPravo na hitne obavijesti preko SMS-ova ili preko titlova na TV-u u slučaju opasnosti kao što su poplave, požari, zemljotresi i slično.\nPridružite nam se, a do tada lajkujte i dodajite prijedloge.\nSavez gluhih i nagluhih Bosne i Hercegovine Kontaktirajte autora peticije\nDodajte peticiju "Znakovni jezik" na listu


Uručeni ključevi za 20 interno raseljenih porodica u Bratuncu (FOTO)\n21/09/2021 | 09:07 ⇒ 09:49 | Autor: RTRS\nVršilac dužnosti direktora Republičkog sekretarijata za raseljena lica i migracije Republike Srpske Ljubo Ninković uručio je 20. septembra 2021. godine ključeve za 20 interno raseljenih lica u Bratuncu, u ulici 17. aprila, saopšteno je iz Biroa za odnose s javnošću Vlade Srpske.\nBratunac, uručenje ključeva (Foto: Vlada Srpske)\nOtvaranju zgrade su prisutvovali i ministar za ljudska prava i izbjeglice Miloš Lučić kao i načelnik opštine Bratunac Srđan Rankić.\nIzgradnja ovog višeporodičnog objekta je realizovana u okviru Projekta CEB 2, jednog od zajedničkih projekata za rješavanje stambenih pitanja interno raseljenih lica, a realizuje se iz kreditnih sredstava Vlade Srpske, navodi se u saopštenju.\nUkupna vrijednost radova, zajedno s opremanjem i učešćem opštine, iznosi 1.667.007,72 KM, od čega je Vlada Srpske izdvojila 1.439.595,43 KM.\n- Projekat CEB 2 zamišljen je kao projekat kojim bi trebalo da se zatvore svi vidovi kolektivnih smještaja u Republici Srpskoj. Ukupna vrijednost dosad utrošenih sredstava, uzimajući u obzir i učešće lokalnih zajednica i kreditnih sredstava Vlade Srpske, je oko 57 miliona KM - izjavio je Ninković.\nNinković je korisnicima poželio da dugo i u zdravlju koriste svoje nove stanove.\nU Srpskoj 216 zaraženih; Preminulo 15 osoba\n11:19 > Proizvođačima mlijeka 500.000 KM, Bolnici Doboj 200.000 KM\n11:05 > Košarac: Opozicija u Srpskoj ili neće ili ne prepoznaje opasne namjere SDA\n10:16 > Uhapšeni u akciji "Kodeks" sprovedeni u Tužilaštvo (VIDEO)


“Do ljubavi doći ćeš kad pospan budeš postio“ | Novi Horizonti\n22. Aprila 2021. Aylin\n← Zakletva Mushafom\nOVU BILJKU SVI ZAOBILAZIMO, A NISMO NI SVJESNI KOLIKO VRIJEDI: Evo zašto treba jesti MUŠMULE →\n23. Januara 2021. Zerina Litrić\nBajramski poklon Turskoj: Objavljene prve fotografije novog prototipa razornog drona\n25. Jula 2021. SANNY Litrić


Kod četvorice Srba nađena droga vredna oko pola miliona evra\nAustrijska policija uhapsila je četvoricu srpskih državljana kod kojih je nađeno više od 100 kilograma marihuane.\nPolicija je još u septembru dobila anonimnu dojavu da se kod 44-godišnjeg srpskog državljanina nalazi velika količina droge i od tada je muškarac, čiji identitet nije otkriven, konstantno praćen. Policija je u međuvremenu pretresla njegouv kuću u kojoj je osim marihuane nađen ključ jednog skladišta.\nOni su odmah organizovali pretres skladišta u kome je nađeno 200 stabljika marihuane i sistem za uzgajanje ove biljke. Dalja istraga policiju je dovela do trojice Srba koji su radili u Lizingu, pišu Novosti.\nPretresom drugog skladišta nađeno je još 1.000 sadnica. Policija je, tom prilikom, uhapsila trojicu osumnjičenih državljana Srbije starosti 27, 52 i 60 godina. U trenutku hapšenja, jedan od osumnjičenih je "brao robu". Procenjuje se da je vrednost zaplenjene droge oko pola miliona evra.\nČestborici uhapšenih Srba određen je pritvor, a osumnjičeni su za više krivičnih dela.\nPolicijski prepad na Zvezdari: Troje dilera, među kojima i jedna devojka, uhapšeni sa paketićima droge\ndroga marihuana Austrija hapšenje


Neslavan vikend za pirotske "zonaše" | Pirot vesti\nPočetna/Sport/Neslavan vikend za pirotske “zonaše”\nNeslavan vikend za pirotske “zonaše”\nU 25. kolu Fudbalske lige zona “Istok” pirotski klubovi nisu postigli željene rezultate. Jedinstvo je poraženo na gostujućem terenu od BSK Bogovine sa 4:2, a Zvezda iz Blata, mada je pružila čvrst otpor, ipak je doživela minimalan poraz, takođe kao gost, od ekipe OFK Knjaz iz Trgovišta izgubivši sa 1:0. Sve oči bile su uprte u Tanaska Rajića ovog vikenda, s obzirom da bi pobeda u komšijskom derbiju, nad ekipom Rajko Mitić iz Bele Palanke, ostavila sa više šansi “Tobdžije” u borbi za najviši plasman. Rezultat od 0:0 znatno je umanjio izglede pirotskog tima da se plasira u viši rang takmičenja, pet kola pre kraja prvenstva.\nNeočekivano, s obzirom na odličnu formu i kvalitet koji su tokom ove sezone pokazali fudbaleri Tanaska Rajića, u veoma važnoj utakmici “Tobdžije” su na svom terenu ostale bez dva dragocena boda u borbi za prvo mesto. Bojan Panajotović, trener Tanaska Rajića, kaže da je plaćen danak porazu koji su njegovi fudbaleri doživeli prošlog vikenda u susretu sa Dunavom, direktnim konkurentom za prvo mesto, koji sada ima 63 boda, 5 više od Tanaska Rajića.\n“Nismo uspeli da se oporavimo od tog poraza. Mnogi od fudbalera, zbog obaveza na poslu, nisu bili u prilici da redovno treniraju i da se psihički, pre svega, pripreme za važan susret sa Palančanima. Nismo bili na sto posto, ni blizu naše standardne igre. Međutim, šta je tu je, šanse su nam sada znatno smanjene da bismo osvojili vrh tabele. Do kraja imamo još pet kola, daćemo sve od sebe da osvojimo svih 15 bodova i sportski završimo ovu sezonu” – izjavio je Panajotović.\nBilo kako, treba istaći da je ovo još jedna uspešna sezona u istoriji Tanaska Rajića, a najverovatnije će biti i najuspešnija. Do kraja ima još pet utakmica i ne treba prerano donositi zaključke, šanse “Tobdžija” jesu smanjene, ali u sportu je sve moguće i kraj će reći svoje.\nIlustracije sa utakmice Tanasko Rajić – Rajko Mitić\nfk rajko mitić fk tanasko rajić istaknuto\nKK Pirot u još jednom “triler” meču trijumfovao u Šapcu


Sejdinović: Subotica dokaz da su medijske reforme doživele kolaps | Autonomija\nPosted By admin1 On 27. decembra 2016. @ 15:43 In Autonomija,Ogledalo | 2 Comments\nPredsednik Nezavisnog društva novinara Vojvodine (NDNV) Nedim Sejdinović izjavio je danas da je slučaj grada Subotice, u kome je Upravni sud poništio rešenje sa medijskog konkursa, dokaz da su medijske reforme doživele „kolaps“, pre svega „zbog osione vlasti koja je uzurpirala sve institucije i novac građana doživljava kao svoju prćiju“.\nPrema njegovim rečima, činjenica da je potom gradonačelnik Subotice doneo novo rešenje identično poništenom, kao i da se sve to odnosi na novac koji je odavno već potrošen „deluje kao tragikomedija simulacije od države i pravnog sistema“.\nOn je kazao da je neophodno pokrenuti proceduru za izmene zakona, a pre toga pokrenuti ozbiljnu raspravu, jer „ni najbolji zakon na svetu neće funkcionisati ukoliko vlast na svim nivoima, otvoreno i bez zazora ugrožava vladavinu zakona i pravnu sigurnost“.\n„Treba reći da je za kolaps javnog sufinansiranja kriva vlast, ali i brojna fantomska ili nefantomska novinarska i medijska udruženja koja su samo alatka u rukama vlasti kojom se sredstva dodeljuju podobnim medijima, odnosno koja u komisije predlaže ljude bez znanja i integriteta“, rekao je Sejdinović.\nDodao je da je u trenutnoj situaciji pokretanje upravnog spora nedovoljan, ali i neefikasan mehanizam za zaštitu zakonitosti, ukoliko stručna komisija koja donosi predlog odluke o dodeli novca na konkursima za sufinansiranje javnog interesa u javnom informisanju „nije stručna već korumpirana skupina“.\nTakođe, prema mišljenju Sejdinovića, upravni sudovi ne mogu na pravi način da vrednuju kvalitet određenih medijskih projekata.\nPrema njegovim rečima, reforme procesa sufinansiranja moraju ići u pravcu iznalaženja mehanizama za nesmetan izbor i rad stručnih osoba u konkursnim komisijama, kao i efikasnog sankcionisanja onih organa upravljanja koji krše i ismejavaju medijske zakone.\n„Ne mislim da treba odustati od konkursnog sufinansiranja, jer su alternative veoma loše. Ili da država potpuno odustane od dodeljivanja sredstava, što će dovesti do gašenja ogromnog broja medija, a posebno loše bi bilo da dodeljuje sredstva kao pre novih medijskih zakona, u mraku, bez ikakvog prisustva stručne javnosti“, rekao je Sejdinović.\nObjasnio je i da su medijski zakoni napravili „korak napred“ u polju transparentnosti, te da je sada vidljivo „kako vlast beskrupulozno troši novac građana, ko su podobni mediji, korumpirani i instrumentalizovani“.\n„Ovo drugo se odnosi i na neka medijska i novinarska udruženja“, ocenio je Sejdinović.\nURL to article: https://www.autonomija.info/sejdinovic-subotica-dokaz-da-su-medijske-reforme-dozivele-kolaps.html


Edukacija Archives - Gradski Magazin\nNaslovna / Vesti / Edukacija\nNakon uspešnog ciklusa 2019.godine, danas počinje novi ciklus konkursa Dva lica sunca, čiji je cilj edukacija dece ranog školskog uzrasta i prosvetnih radnika o odgovornom ponašanju na suncu. Konkurs se odvija u okviru edukativne kampanje Zaštita za sve, koju sprovode Eucerin Srbija i Fond B92, uz podršku Ministarstva zdravlja i …\nOVO JE 10 NAJZANIMLJIVIJIH STVARI O BEOGRADU!\nMnogi Beograđani nisu upoznati sa mnogim tajnama i legendama koje krije naša prestonica. Naša prestonica je jedna od najvažnijih poprišta istorijskih događaja. Beograd je pretrpeo mnogobrojne ratove, osvajanja, bombardovanja, sukobe različitih naroda i religija u čijem središtu se nalaze mnoge zanimljivosti poznate malom broju Beograđana. Život u našem glavnom gradu …\nPozivamo vas da se u subotu, 21.09.2019. godine, sa početkom u 10:00h, pridružite centralnoj manifestaciji obeležavanja Svetskog dana čišćenja u Srbiji – akciji u Pionirskom gradu, na sportskim terenima na Košutnjaku na kojoj se očekuje učešće od 300-600 volontera. Svetski dan čišćenja je najveća volonterska akcija koja se održava već …\nUlaganja u energetski efikasne projekte izgradnje i sanacije objekata u Srbiji rastu iz godine u godinu. Na nedavno završeni javni poziv za dodelu bespovratnih sredstava iz Budžetskog fonda za unapređenje energetske efikasnosti, prijavilo se skoro duplo više lokalnih samouprava sa projektima energetski efikasne sanacije javnih zgrada nego prošle godine. Od …\nMILJANA NEĆE DA ĆUTI: Jelena pije lekove za odvikavanje od droge, a evo šta radi kad nije u programu\nPovratak rolki na velika vrata!\nVečeras koncert Danke Stojiljković\nVodič za Novu godinu: “Kupite mi jednog dečka”


Sandžački bokseri Remzo Iković i Enis Adrović kandidati za Svjetsko i Evropsko prvenstvo – Sandzaklive najnovije vijesti iz Sandžaka\nSandžački bokseri Remzo Iković i Enis Adrović kandidati za Svjetsko i Evropsko prvenstvo\nobjavio sandzaklive 1. Septembra 2021., 18:40\nBerane može biti centar, ne samo crnogorskog, nego i regionalnog boksa, ističu iz BK Radnički, čiji bokseri se uveliko spremaju za Svjetsko i Evropsko prvenstvo.\nDa su bez dileme takmičari ovog kluba iz Berana velika snaga crnogorskog boksa potvrđuju sjajni Remzo Iković i Enis Adrović.\nIković, seniorski reprezentativac u boksu i kapiten Radničkog, trenutno se nalazi na pripremama Bokserske reprezentacije Crne Gore na Zlatiboru.\nOn je zajedno sa Petrom Marčićem iz Budve, Edinom Alkovićem i Stefanom Savkovićem iz Podgorice, kandidat za učešće na Svjetskom seniorskom prvenstvu u boksu koje će se održati od 26. oktobra do 7. novembra u Beogradu tekuće godine.\nIzvor: Bokserski savez Crne Gore\nNjegov kolega iz kluba, talentovani Enis Adrović kandidat je za učešće na Evropskom prvenstvu za mlade do 19 godina koje će se održati od 13. do 24. oktobra ove godine u Budvi.\n„Iković i Adrović će svoje učešće na pomenutim velikim takmičenjima morati da potvrde učestvovanjem na jednom broju jakih međunarodnih turnira u narednom periodu“, objašnjava Milija Mićo Dobrašinović, njihov trener, za portal Berane online.\nDobrašinović, Foto: Privatna arhiva\nDodaje da je ovo veliki uspjeh za beranski sport i podsjeća da uz njih dvojicu, već afirmisane reprezentativce, u Radničkom ima još talentovanih mladih boksera čije vrijeme tek dolazi.\n„Stasavaju neki novi klinci, koji imaju potencijal da jednog dana budu nosioci igre i u klubu i u reprezentaciji. To su Petar Veljić, Aleksa Orović, Andrija Ćeranić, te pioniri Petar, Miško i Matija Milošević koji predstavljaju budućnost ne samo beranskog, već i crnogorskog boksa“, kaže Dobrašinović.\nBokserski klub „Radnički“, Foto: Privatna arhiva\nOvo potvrđuje da se u bokserskom klubu „Radnički“ iz Berana veoma stručno i kvalitetno radi i da se boks u Beranama polako ali sigurno vraća na staze nekadašnjih uspjeha.\nPodsjećamo da Remzo Iković uspješno brani i boje Radničkog iz Kragujevaca u Super ligi Srbije, kao i Željezničara iz Sarajeva u Regionalnoj bokserskoj ligi, u kojoj nastupaju klubovi sa prostora bivše SFRJ.\nSvečani prijem za mlade pribojske fudbalere, osvajače zlatne medalje na Sportskim igarama mladih u S…SportPriboj – Osvajači prvog mesta u malom fudbalu na međunarodnoj završnici Spotrtskih igara sinoć su u Hotelu Terme 36.6, sa svojim trenerima Duškom Jano…\nDinamik bolji od Novog PazaraSportKošarkaši Dinamika pobedili su večeras u prijateljskoj utakmici u Novom Pazaru istoimenu domaću ekipu sa 83:58 (22:11, 19:15, 16:13, 26:19). Tim iz Be…


Nova tura migranata iz Sarajeva u Bihać\nNaslovnica Bihać Nova tura migranata iz Sarajeva u Bihać\nSinoć u 22h, redovna autobuska linija Bihać-Sarajevo je krenula sa još oko dvadesetak migranata prema Krajini tačnije Bihaću, naravno da bih stvar bila još gora za cijelu Krajinu jeste to što će ti migranti opet boraviti u parkovima i u samom centru grada.\nDo sada oko četiri hiljade migranata se nalaze na području Bihaća i svakim danom dolaze nove ture migranata. Krajina tačnije Bihać i Velika Kladuša ispaštaju i trpe najveće gubitke.\nDa li se sprema velika katastropa za Bihać ostaje da se vidi?\nNerezidentni ambasador Indije za Bosnu i Hercegovinu Rahul Chhabra uvjeravao je predsjednika RS-a Milorada Dodika u odlučan stav svoje zemlje da će, ukoliko se na teritoriji BiH eventualno pojavi neko od migranata iz Indije, predstavnici te države lično ih vratiti nazad, saopćeno je iz kabineta entitetskog predsjednika.\nDodik je na sastanku u Bijeljini istakao da RS gaji prijateljske odnose sa Indijom i da želi da se ti odnosi unaprijede na ekonomskom, kulturnom i svakom drugom realnom planu.\nZahvalio je indijskom ambasadoru na sve većem angažmanu Indije u projekte u RS, stipendijama koje dodjeljuju studentima, na indijskom parku prijateljstva koji će graditi u Milićima, kao i bliskoj saradnji i projektima sa Banjom Lukom i još nekim gradova u tom bh. entitetu.\nDodik je rekao, kako se dodaje u saopćenju, da na predstojećim izborima očekuje veliku pobjedu SNSD-a i vladajuće kalicije u RS i njihovih kandidata.\nPrethodni članakUSK: Turistička sezona između stagnacije i napredovanja\nSljedeći članakSrednjoškolci iz cijele BiH u Cazinu: Radionice i druženja u cilju razbijanja predrasuda


Peter Vajs: Estetika otpora - Oblakoder\nPeter Vajs: Estetika otpora\n„Estetika otpora“ pružila je sveobuhvatnu reinterpretaciju glavnih elemenata zapadnog kulturnog kanona sa stanovišta do sada marginalizovane perspektive. Pročitati ovaj roman znači doživeti ponovno obrazovanje.\nU svom trodelnom romanu „Estetika otpora“, čiji su delovi redom objavljivani 1975, 1978 i 1981, Peter Vajs je za radničku klasu uradio ono što su Sandra Žilber i Suzan Gubar uradile za feminističku teoriju 1979, a Edvard Said 1994. učinio za postkolonijalne studije: „Estetika otpora“ pružila je sveobuhvatnu reinterpretaciju glavnih elemenata zapadnog kulturnog kanona sa stanovišta do sada marginalizovane perspektive. Pročitati ovaj roman znači doživeti ponovno obrazovanje.\nRoman je dugo uživao istaknuto mesto na nemačkoj intelektualnoj levici. „Estetika otpora“ je pre svega bildungsroman, roman u kojem je prikazan unutrašnji razvoj junaka, ali i istorijski roman koji govori o istoriji evropske levice od 1918. do 1945. Vajs je svoj roman temeljio na opsežnim istraživanjima, a njegovi portreti levičarskih aktivista delo su kulture pamćenja, poduhvata sprovedenog protiv zaborava istorije, a posebno protiv načina na koji pisana istorija teži da umanji pobede. Konačno, roman je i ispitivanje načina na koje vizuelna umetnost i književnost mogu predstavljati disidentske poglede naspram hegemonističkih političkih i kulturnih konfiguracija i na taj način osnažiti otpor. Sva tri nivoa objedinjena su svedočenjima o prilikama radničke klase i radu nemačkih komunističkih pokreta, i ispitivanjem umetnosti i književnosti ne bi li se pokazao njen slobodarski ili opresivni karakter.\nVaj ispituje uslove pod kojima ličnost iz radničke klase koja je odlučila da sebe definiše kao intelektualca može tretirati evropsku kulturnu baštinu, koja je do sada bila shvaćena kao elitistička vrednost. Kako takva osoba pronalazi svoj glas? Za koga ili protiv koga govori? Intelektualna putanja pripovedača je takođe i utiranje novog puta kroz poznate spomenike kulture koje čitalac nauči da posmatra novim očima. Štaviše, ova otkrića su dvostruko uzbudljiva jer je pripovedač u njih lično investiran, sagledavajući načine na koje naša kulturna prošlost važi za današnje borbe.\nDruga narativna linija, koja se tiče istorije evropske levice, tokom romana je posredovana razgovorima sa porodicom, prijateljima, saradnicima i drugovima, tako da oni postanu deo pamćenja neophodan za izgradnju postfašističkog sveta koji bi konačno mogao ugasiti ugnjetavanje radničke klase. Vajsovo predstavljanje istorijske prošlosti kroz razgovor, živu raspravu, čini istoriju delom „aktivne memorije“ koja može poslužiti budućnosti. Razumevanje estetike otpora značilo bi shvatiti kako Vajs namerava da svojim radom omogući novi zaokret za nemačku kulturu, kao i za kulturu preporođene međunarodne levice.\nEstetika kao otpor je treća i centralna tema Vajsovog romana. Pripovetka počinje prizorom trojice prijatelja koji stoje ispred Pergamonskog friza 22. septembra 1937; Hitler je na vlasti, a Kopi je već proveo godinu dana u zatvoru zbog rasturanja zabranjenog materijala. Pripovedač se sprema za odlazak u Španiju, gde će se boriti sa Interbrigadistima. Oni se susreću poslednji put, mada će duhom ostati ujedinjeni u borbi protiv fašizma. Frizovi oltara prikazuju mitsku bitku između olimpskih bogova i rase Titana, sinova Gaje (Zemlje) koji su se pobunili protiv Zevsa, pa se junaci usredsređuju na prikazanog Herakla, koji je, prema mitu, ovom prilikom pomogao bogovima da odagnaju svoje neprijatelje. U Heraklu trojica prijatelja vide sliku oslobodioca koji postaje uzor svakom od njih dok se bore protiv fašizma. Činjenicu da u frizu nije očuvan gotovo nikakav trag njihovog junaka (samo prisustvo lavljih šapa na istočnom frizu ukazuje na njegov položaj pored Zevsa) tumače kao znak da moraju sami da ispune njegovo mesto.\nMešanje različitih epoha i istraživanje paralelizama dijalogom karakteristično je za Vajsov narativni stil: kada se raspravlja o Pergamskom frizu, on je tek povod za nastojanje da se razumeju borbe sadašnjosti. Baš kao što divovi nisu imali ništa osim kamenja i gomila zemlje za borbu protiv bogova koji su bili teško naoružani kopljima i štitima, revolucionari 1918. godine takođe su bili nenaoružani protiv snaga koje su ih na kraju srušile. To znači da Vajsov tekst uspeva da napreduje na sva tri nivoa odjednom, jer se kulturni uvidi primenjuju u tekućim političkim borbama i takođe podstiču pripovedačevu zainteresovanost za književnost. Kao i u raspravi u vezi sa Pergamskim frizom, pojedinačni elementi reprezentacije prevedeni su u ikonografiju ideološke borbe. Tehnikom umetanja estetičke analize i vrednovanja u razgovor Vajsu detaljno ispituje sliku, smeštajući čitaoca u ulogu posmatrača. Efekat Vajsove vizuelno evokativne proze je zapanjujuć, jer je slika slike, izvedena iz teksta, obdarena svežim značenjem.\nMožda najpoznatiji od svih odlomaka romana je Hajlmanovo pismo prijatelju (pripovedaču) u poslednjim satima pre pogubljenja. Zebald ovo vidi kao Vajsov pokret ka samouništenju: „Beleženje nagomilanog osećaja straha od smrti gotovo je iscrpeo svog autora; taj račun je mesto sa kojeg se Vajs kao pisac ne vraća.” Ne slažem se sa primedbom da se Vajs postavio na Hajlmanovo mesto — ali pismo ima testamentarni karakter. Hajlman piše da „ostajući otvoreni za one koji su otišli pre nas, odajemo počast onima koji su došli.“\nPosle ponovnog ujedinjenja Nemačke i kraja Hladnog rata, roman je igrao važnu ulogu ne samo zbog uspostavljanja revidiranog istorijskog sećanja na Nemačku koje je sadržalo iskustvo Nemačke demokratske republike, već i zbog „rekonstrukcije levičarske vizije svog zvanja i uloge u svetu.” Iako je tema „Estetike otpora“ poraz antitotalitarističkih pokreta, ona ipak nudi, kao što Voker Braun sugeriše, razlomljene komade prošlosti koje možemo započeti da sastavljamo u nastojanju da oblikujemo bolju budućnost.\nestetika otpora | knjige | kontrast izdavastvo | peter vajs\nIskustvo: Posao 2.2\nJan 7, 2021 | Špijunka\nAccount manager with English, treći dan obuke. Decembar, 2020. Prethodno iskustvo: prva dva dana obuke\nPoezija utorkom: Olga Stanojević\nJan 5, 2021 | Špijunka\nDanas vam predstavljamo pesmu „Kovitlac prašine” mlade Olge Stanojević\nNa korak do 2021: Kroz šta smo sve prošli u 2020. godini?\nDec 31, 2020 | Špijunka\nU susret novoj godini, prisećamo se tekstova, ali i važnih iskustava, koji su obeležili 2020. godinu\nIskustvo: Posao 2.1\nDec 30, 2020 | Špijunka\nAccount manager with English, intervju za posao. Decembar, 2020. Prethodno iskustvo: nemam


„Pljevlja open 2017“ okupio preko 400 takmičara – Pljevaljske novine\nPočetna / Vijesti / Sport / „Pljevlja open 2017“ okupio preko 400 takmičara\nPljevaljske Novine mart 22, 2017\tSport, Vijesti Ostavite komentar 2,887 Pregledi\nU Pljevljima je 18. marta u organizaciji Karate kluba „Potoci“ održan 13. Internacionalni karate turnir „PLJEVLJA OPEN 2017“, na kome je učestvovalo preko 400 takmičara. Učešće je uzelo 45 klubova iz 8 država.\nSveukupni pobjednik po broju osvojenih bodova je KK „Omladinac“ iz Podgorice sa osvojena 82 boda, drugo mjesto osvojili su organizator KK „Potoci“ sa 75 bodova, ali pošto kao organizator ne učestvuju u generalnom plasmanu, druga pozicija je pripala KK „Ris“ sa 57 osvojenih bodova a treće mjesto osvojio je KK „Tuzlanski kanton“ sa 44 boda.\nTurnir je otvorio sekretar za društvene djelatnosti Mersudin Halilović, a organizatorka turnira , trener „Potoka“ Slavka Maksimović, je istakla da je Turnir protekao u korektnim i fer borbama, bez incidenata, gdje su prikazani kvalitetni mečevi, kako u borbama tako i u katama. I takmičari i treneri su izrazili zadovoljstvo organizacijom turnira kao i gostoprimstvom domaćina\nTakmičenje se odvijalo u svim kategorijama, od najmlađih do seniora, u katama i borbama. Posebno su bile zanimljive i dramatične seniorske borbe kako pojedinačno tako i ekipno. Turnir je bio izuzetno kvalitetan, jer su učestvovali i reprezentatvici i osvajači najsjajnijih odličja sa zvaničnih karate prvennstava.\nPljevlja open 2017\t2017-03-22\nKljučne rečiPljevlja open 2017\nPrethodna „Pljevljake tretiraju kao robu bez vrijednosti“\nSledeća OSD PLJEVLJA OBILJEŽIO DAN OSOBA SA DAUNOVIM SINDROMOM\nKarate klub „Potoci“ poštujući odluke Nacionalnog koordinacionog tijela za zaštitu od zaraznih bolesti i COVIDA …


Dvadeset neverovatnih panoramskih fotografija (FOTO)\n27.06.2012 10:51 Tweet\nTekst Dvadeset neverovatnih panoramskih fotografija (FOTO) Fenomenalne proširene fotografije sa širokim pejsažima iz celog sveta, koje daju utisak kao da ste tamo.\nČarobni modeli: Nova kolekcija neodoljivih venčanica (FOTO) Fast fud u Gazi: Porudžbine stižu tunelima za krijumčarenje! (VIDEO) Versaće je voleo detalje: Pogledajte kako izgleda vila čuvenog kreatora (FOTO) Ranije su za slikanje ovakvih fotografija bili potrebni specijalni, skupi fotoaparati, ali danas mogu da se naprave u Fotošopu ili nekom drugom programu spajanjem više fotografija sa digitalnog fotoaparata.\n***Najčudnija plaža na svetu (FOTO + VIDEO)\nMesta na slikama su, po redu:\n1. Crkva Naka - Švedska\n2. Moro Branco plaža - Brazil\n4. Tajms Skver - SAD\n5. Vence - Francuska\n6. Maču Piču - Peru\n7. Milenijumska kula - Nemačka\n8. Kavkaske planine - Rusija\n9. Sv. lorens - Barbados\n10. Palata kulture - Rumunija\n11. Hana obala - Havaji\n12. Reka Taeva- Južna Koreja\n13. Ostrvo Manta Raja - Panama\n14. Bangkok - Tajland\n15. Plaza Major - Španija\n16. Calino - Grčka\n17. Aletš Glacier - Švajcarska\n18. Kejp Taun, Južna Afrika\n19. Salzburg - Austrija\n20. Jehliu Geopark- Tajvan\n***Najlegendarniji kupaći kostimi (FOTO)\nIzvor: Smedia, Foto: buzzfeed.com


Izlozba - Komentari na protekle izložbe - Balkan Kinology\nBy Arci13, April 1 in Komentari na protekle izložbe\nJedno pitanje za iskusnije odgajivace, imam labrador retrivera starog 14 meseci na danasnjoj izlozbi moj pas je dobio ocenu 4 jedina mana po sudiji Surbatovicu je bila sto drzi rep visoko. Zanima me misljenje iskusnijih. Hvala\nNebojsa Surbatovic je po mome misljenju temeljit sudija u ocjenjivanju.\nImate li ocjensku listu u cjelini, da prepisete (ili da uslikate i postavite):\nOcenska lista je prazna zbog loseg vremena nisu upisivali, evo jedan primer na cacibu u Beogradu sudija Herbert Kleman(imam ocensku listu sa cacib Beograd)jedinu recenicu za rep je napisao izuzetno usadjen rep. Da li je visoko podignut rep razlog da pas dobije ocenu 4?\nPazite, nezahvalno je meni komentarisati sada, jer cujem samo jednu stranu, a ocjenske liste nema. Sliku psa niste postavili, clip iz ringa niste postavili da bi se komentarisalo bilo sta osim vase izjave.\nOno sto napisah, Surbatovic je poznat po temeljitom sudjenju. Pomenutog sa cacib-a Bg, takodje ne mogu komentarisati, jer sam zadnja dva Bg cacib-a u prolazu propratila labradore (imam par slika).\nNo, i vrlodobar je pozitivna ocjena.\nJa licno, vise volim vrlo dobar ocjenu kod striktnog sudije, nego odlican kod sudije koji povrsno gleda sve (mada sam odavno prestala izlagati kod tih povrsnih).\nOvo je slika sa caciba Beograd\nKoja sada izlozba u pitanju? (da izmjenim naslov)?\nImate li sliku glave od napred i stavova prednjih nogu?\nOvo je slika sa caciba Beograd, da li imate neki mail ili drustvenu mrezu da vam pustim snimak sa danasnje izlozbe? Rezolucija je prevelika pa nmg ovde da izbacim.